Туркманистон Туркияга электр етказиб беради.\n17 январ 2021, Тошкент вақти: 05:58\n"Туркманистон Эрон орқали Туркияга электр энергиясини экспорт қила бошлади," дейилади расмий Ашҳобод тарқатган маълумотда.\nБу ҳақда касаллик боис икки хафталик танаффусдан сўнг ишга чиққан Туркманбоши Сапармурод Ниëзов сешанба куни маҳсус фармон ҳам имзолади.\nФармон Туркманистон газеталарида чоп қилинган.\nБу ҳолат "Туркманистонда инсон ҳуқуқлари аҳволи давлатлараро иқтисодий муносабатларга салбий таъсир қилмоқда" деган фикрнинг тескарисидай кўринмоқда. Москвадаги МДҲ институти таҳлилчиси Андрей Грозин гапиради.\n"Туркия ва Туркманистоннинг бошқа иқтисодий ҳамкорлари,ҳусусан туркман газини сотиб олаëтган Украина ва Россия иқтисодий масалалрни инсон ҳуқуқлари аҳволи билан боғлашга мойил эмаслигининг гувоҳи бўламиз.\nБу ерда биз ëндашувнинг бир ëқлама эканлигини кўрамиз. Бу ҳукуматлар биз сиздан газ ëки электр энергияси сотиб оламиз ва сиз олиб бораëтган сиëсат билан ишимиз йўқ қабилида ҳаракат қилишмоқда".\nАндрей Грозин таъкидлаган бирëқлама иқтисодий сиëсат қачонгача давом этади?, ва Туркманистонда айнан инсон ҳуқуқларининг бугунги аҳволи боис бу мамлакат билан иқтисодий алоқа қилмаëтган бирор давлат ëки ширкат борми? Биз бу саволларни туркман журналисти Рўзназар Ҳудойбергановга бердик.\n"Туркманистонда инсон ҳуқуқлари бузилиши юзасидан норозилик билдирган бирор ширкат йўқ. Инсон ҳуқуқлари юзасидан фақат БМТ,каби ҳалқаро ташкилотлар ташвиш билдиришмоқда."\nРўзиназар оға масалан Бритиш Петролиюм ширкатининиг туркманистонни тарк қилишига нима сабаб бўлди?\n"Шел,Бритиш Петролиюм каби катта ширкатлар, Туркманистонда инсон ҳуқуқлари аҳволи ëмонлигидан эмас балки сармоялар учун ҳалқаро стандартлар даражасидаги кафолатнинг йўқлигидан мамлакатни тарк қилишди."\nТуркман журналисти Рўзназар Ҳудойберганов фикрлари эди. Шел ва Бритиш Петролиюм каби ширкатлар мамлакатда ўз фааолиятларини тўҳтатар экан, Туркманистон аста -секин иқтисодий қамал холатига тушиб қолиш ҳавфи ҳам йўқ эмас.\nСешанба куни туркманбоши имзолаган, Туркияга Эрон орали электр қувати етказиб бериш ҳақидаги фармон, юзага келган иқтисодий қийинчиликларни тугатишга нечоғлик ëрдам беради. Бу саволга Москвадаги МДҲ институти таҳлилчиси Андрей Грозин жавоб беради.\n"Менимча ҳозир изолияция бартараф қилиняпти деб айтиш қийин. Дунëдаги асосий давлатларнинг Туркманистонга муносабати ҳали оҳиригача аниқланган эмас. Ҳозир Туркманистон режими борасида фақат умумий салбий тасаввур бор ҳолос . Туркманистонда инсон ҳуқуқлари соҳасидаги вазият яҳшиланмаса мамлакат кучли иқтисодий қамал ичида узоқ қолиб кетиш эхтимоли жуда катта.."\nЗеро дейди, гапида давом этиб Грозин фақат якка шаҳс иродасига боғлиқ бўлиб қолган иқтисодий муносабатлар жуда омонат ва мўрт бўлиб қолаверади.\n"Тарих тақозосига кўра бу шаҳс лавозимидан кетса,тузилган шартномалар,иқтисодий муносабатларнинг чипакка чиқиш ҳавфи доимо мавжуд. Мамлакатни якка ҳолда бошқараëтган шаҳснинг кетиши билан тўс-тўпалонлар бошланиб кетиши тайин. Бундай вазият Туркманистннинг қўшнилари учун ҳам ва Турманистон билан иқтисодий муносабатлар ўрнатишга уринаëтган давлатлар учун ҳам хатарлидир."\nМосквадаги МДҲ институти таҳлилчиси Андрей Грозин фикрлари эди. Хозирча Туркманистон ишлаб чиқараëтган электр қувватининг "Таванир" ширкати воситачилигида Туркияга етказиб берилиши маълум.


Америкалик йигит Гарри Поттердаги харита ёрдамида севгилисининг қўлини сўради\n10:50 / 19.04.2016\nАҚШда яшовчи Эван Онушканич ўз севгилиси Келси Дэйвисни Гарри Поттер олами ва муносабатларининг беш йиллик тарихи асосида яратилган “мародерлар харитаси” орқали ўз севгилиси Келси Дэйвисни қўлини сўради.\nБу ҳақида BuzzFeed хабар беради.\nЙигитнинг сўзларига кўра, харитани чизиш ғояси унда сеҳргар-болакай ҳикояси асосида қурилган “Гарри Поттернинг мўъжиза олами” кўнгилочар боғига ташриф буюрганидан сўнг пайдо бўлган. Китобга чизилган сеҳрли харита Хогвартс қасри ва унга ташриф буюрган барча меҳмонларни қаерда бўлишларидан қатъи назар кўрсатиб туради.\nЭван эса ўз харитасида қайлиғи билан бирга ўқиган мактаб ва коллежни, шунингдек, улар илк бор учрашувга чиққан қаҳвахонани тасвирлаган.\nКейин эса у Reddit тармоғига суратни жойлаштириб, Келси айнан харита схемасида чизилган жойда розилик билдирганини қайд этган. Жуфтлик никоҳ маросимларини ҳам Жоан Роулинг китобидаги объект ва мавзулардан фойдаланган ҳолда ўтказишни режалаштирган.


Klip suratga olish necha pulga tushadi - 15 Февраля 2013 - Www.Samimiyat.com | Best online original wap sayt\nSeshanba, 12.11.2019, 03:06\nBosh sahifa » 2013 » Fevral » 15 » Klip suratga olish necha pulga tushadi\nKlip suratga olish necha pulga tushadi\nЭнг қиммат клип Муниса Ризаеванинг "Голливуд" қўшиғига олинган.\nБугунги шоу-бизнесдаги қўшиқ ва клип яратиш нарх-наволари қандай? Бу борада журналистик суриштирув олиб бордик.\nҚЎШИҚНИНГ НАРХИ ҚАНЧА?\nСуриштирувни қўшиқ ёзиш жараёнидан бошлашга қарор қилдик. Хўш, бугунги бастакорлар, шоир ва аранжировка усталарининг хизмат ҳақи қанча?\n· Бугунги куннинг энг кўзга кўринган хонадалари қўшиқларига мусиқа ёзиб бераётган таниқли бастакорлар ўртача 300-1500 АҚШ долларигача ҳақ олишар экан.\n· Ёзилган қўшиққа мусиқий безак берувчи аранжировкачилар эса ўз меҳнатлари учун 200-500 АҚШ долларигача пул олишади.\n· Бу учлик ичида шоирлар энг кам хизмат ҳақи олишар экан. Яъни уларга битта шеър учун 50-200 АҚШ долларигача ҳақ тўланади.\nЮқоридаги ижодкорлар бир қўшиқни тайёр ҳолига келтириши учун 3 кундан 1 ойгача вақт талаб этилади.\nШунингдек, тайёр маҳсулотларни овозлаштириш учун энг сўнгги замонавий мусиқий ускуналар билан таъминланган овоз ёзиш студиялари ўртача 100 АҚШ доллари талаб қилишади.\nЭндиги босқич эса тайёр бўлган қўшиққа клип суратга олиш.\nХонандалар асосан уч хил кўринишда клип ишлашга одатланишган. Биринчиси, мукаммал, ҳаётий, ўтиркир сюжетга эга бўлган клип, иккинчиси қиммат декорация ва ноодатий кўринишларда тайёрланган трек йўналишидаги клип. Учинчиси эса, бугунги кунда жуда оммалашган, яъни ҳам саёҳат, ҳам тижорат кўринишидаги клиплар! Бунда хонандалар хорижий давлатларга саёҳатга боришганда, маълум бир қўшиққа тўғри келадиган лавҳаларни суратга олиб келишади.\nЭнди бир клипни суратга олишга сарфланадиган харажатларни ўртача ҳисобини олсак. Маълум бўлишича, суратга олиш учун фойдаланиладиган ҳар бир техника бир "смена”, яъни 8 соатга берилади. Ундан неча соат фойдаланишдан қатъи назар ижара ҳақи тўлиқ тўланади.\nВидеокамера. Бугун аксарият клипларда "МАРК-5” русумли фотокамералардан фойдаланиляпти. Бу русумдаги камераларнинг 8 соатли ижараси учун 100-150 АҚШ доллари тўланади. Бошқа русумдаги камералар 100 АҚШ долларига ижрага берилади.\n"Кран” — Клипдаги кадрларни баланддан суратга олишда ушбу мосламадан фойдаланилади. Унинг ижараси — 100 АҚШ доллари.\n"Рельс” — Клиплардаги юриш-югуриш ҳаракатларини суратга олиш учун тасвирчилар "рельс”дан фойдаланишади. Унинг бир "смена”лик ижараси камида 50 АҚШ долларини ташкил қилади.\nЧироқдан фойдаланишнинг ижараси эса — 20-150 АҚШ доллари.\nШунингдек, техникаларни бир жойдан бошқа жойга олиб бориш учун махсус машиналардан фойдаланилади. Улар учун 100 минг сўм атрофида ҳақ тўланади. Нарх клип суратга олинаётган жойнинг узоқ-яқинлигига қараб ўзгаради.\nКЛИП ТУРИГА ҚАРАБ НАРХЛАНАДИ\n· Клип трек йўналишида суратга туширилганда клипмейкерлар декорациядан кўп фойдаланишади. Бугунги кунда бир кўринишдаги декорациянинг ўртача харажати — 500-1500 АҚШ долларни ташкил этади. Кўпинча клипмейкерлар тайёр декорациядан, турли қаҳвахона, ресторан, меҳмонхона ёки шунга ўхшаш чиройли кўринишдаги жойлардан ҳам фойдаланишади. Махсус танланган масканнинг ижараси учун ўртача — 100-1000 АҚШ доллар пул ажратилади.\n· Суратга олинган кадрларни саралаш ва уларни воқеаларга қараб жойлаштиришни монтаж устаси бажаради. 3-4 дақиқали оддий клипнинг монтажига 200 АҚШ доллар ҳақ тўланса, мураккаб монтажга 400-500 АҚШ доллари миқдорида маблағ ажратилади.\n· Клипларда компьютер графикаларидан фойдаланилганда 200-800 АҚШ доллари сарфланади.\n· Клипда хонанданинг либоси, соч турмаги-ю, макияж ва гримларини назорат қилувчи стилист-дизайнерларнинг иши учун ўртача 100 АҚШ доллари тўланади.\nОдатда режиссёрга барча харажатларни инобатга олган ҳолда пул тўланади. Яъни, режиссёр техникаларни ижарага олиш, техник ва ижодий гуруҳга гонорар ажратиш ва бошқа барча молиявий масалаларни ўзи ҳал қилади.\nШундай қилиб, трек йўналишидаги битта клип барча харажатларни инобатга олганда ўртача, 2000-3000 АҚШ долларини ташкил этади;\nСюжет йўналишидаги клип учун эса, 3000-4000 АҚШ доллари сарфланади.\nКлипнинг мураккаблигига қараб нархлар 10.000-15.000 АҚШ долларигача ошиши мумкин.\nШунингдек, тайёр бўлган маҳсулотни радио-телевидениеда "айлантириш” учун хонандалар ҳар ойда 5000-6000 АҚШ доллари сарфлар экан.\nКлипнинг муваффақиятни белгилаб берувчи яна бир омил, бу – унда таниқли актёр-актирисанинг иштирокидир. Улар учун тўланадиган гонорарни ҳам аниқлашга ҳаракат қилдик. Бугунги кино ва театр вакиллари ўз ҳамкасбининг 5 дақиқалик клипида суратга тушиш учун 100 АҚШ долларидан 2000 АҚШ долларигача гонорар олишар экан.\nГап исботи билан...\nМавзудан келиб чиққан ҳолда бугун томошабинлар орасида оммалашган, ўз рейтингига эга бўлган клипларни мисол тариқасида келтириб ўтсак...\n"Энг қиммати - чет элда!”\nХонанда Умар Шамсиев ижросидаги "Ҳей, Лейли” номли қўшиқнинг яралишида умумий ҳисобда 3000 АҚШ доллар сарфланган (Кимга, қанча миқдорда пул берганини аниқ айтишни истамаган хонанда, фақат қўшиқнинг ўзига сарфланган маблағни айтди, холос).\nМаълумки, бугун хонандалар ўртасида чет элда клип суратга олиш жуда оммалашган. Умар Шамсиевнинг мазкур қўшиғига ишланган клип ҳам Дубайда суратга туширилган.\nУмар Шамсиев: — Фикримча, чет элда клип суратга олиш биз хонандалар учун бир мунча қимматга тушади. Сабаби, бутун ижодий гуруҳнинг сафарга сарф бўладиган йўл ҳақи, меҳмонхона хизмати ва бошқа харажатларни санъаткор ўз зиммасига олади. Бир қарашда оддийгина, чет эл кўчаларида шунчаки суратга олингандек кўринган клипнинг ўзига яраша харажатлари бор.\nХонанданинг айтишича, "Ҳей, Лейли” клипини суратга олиш учун Дубай сафарига учта ижодкор борган бўлиб, уларнинг ҳар бирига 700-800 АҚШ долларига чипталар харид қилинган.\nКлипнинг техник таъминоти учун 1000 АҚШ доллари сарфланган. Биргина "Ред” русумидаги камера учун ўртача 350-500 АҚШ доллари тўланган.\nҲозирча энг қиммат клип\nСўнгги пайтларда ўзига хос қўшиқ ва клиплари билан назарга тушган Муниса Ризаеванинг "Голливуд” қўшиғига ишланган клип бугунги куннинг энг катта бюжетли клипларидан бири саналади.\nБу клип учун умумий ҳисобда 10.000 АҚШ доллари сарфланган. Бундан 3600 АҚШ доллари хонанданинг ва клип иштирокчиларининг либоси ва макияжи учун, қолгани клипмейкер Наримон Султонхўжаев ва бошқа харажатларга сарф этилган.\n"Гап пулда эмас”\nЎзбекистонда хизмат кўрсатган артист Мавлуда Асалхўжаева ўзининг "Олма, анор” клипи учун 3500 АҚШ доллари сарфлаган. Умумий маблағдан 200 АҚШ доллари стилистнинг хизмати учун тўланган бўлса, хонанда либосларининг ҳар бири учун эса 400 минг сўмдан ҳақ тўлаган.\nҚолган маблағ турли сарф-харажатлар ва режиссёрга тўланган.\nМавлуда Асалхўжаева: — Клипга қанча пул сарфлаш унинг сифатини белгилаб бермас экан. Сабаби, ижодим давомида 3500 АҚШ долларидан кўпроқ пул сарфлаган клипларим ҳам бўлган. Аммо яхши мутахиссис танламаганим сабаб, катта маблағ сарф этилган клипларим ҳатто эфир юзини ҳам кўрмаган пайтлар бўлган. Айтмоқчиманки, бу ишда ўз ишининг устасига мурожаат этиш керак экан.\nКатегория: Shou-biznes olami | Ko'rildi: 764 | Qo'shdi: Admin | Reyting: 5.0/1


Исмоил Дадажонов – таниқли мухолифатчи, “Бирлик” халқ ҳаракати партияси раиси ўринбосари, Швеция.\nИсмоил Дадажонов: -Ўзларини ривожланган мамлакатлар қаторида кўраётган баъзи давлатларнинг сиёсатдонлари “ўзбеклар демократиядан бехабар”, деб қилаётган даъволарини инкор қилиб, уларга 1918 йилги Қўқон Мухторияти республикасини эслатиб ўтмоқчиман. Read the rest of this entry »\nKommentarer inaktiverade för Исмоил Дадажонов: “Қўлимиздан келгани шу экан…”\nАбдуМанноб Пўлат – таниқли мухолифат фаоли, Марказий Осиё бўйича таҳлилчи, АҚШ.\nАбдуМанноб Пўлат 1988-йилдан миллий-уйғониш, демократик ҳаракат ташаббускорларидан бири. “Бирлик” халқ ҳаракатининг асосчиларидан.\n1991-2000 йилларда Ўзбекистон Инсон Ҳуқуқлари Жамияти асосчиси ва етакчиси.\n1992-2003 йиллар – Марказий Осиёда Инсон Ҳуқуқлари Ахборот Маркази Директори.\n2003 йилдан бери Мустақил Таҳлилчи, Консультант ва Таржимон.\nАмерика, Русия, яна бир қанча мамлакатларда Инглиз, Рус ва Ўзбек тилларида нашр этилган Ўзбекистон ва Марказий Осиёда сиёсат, демократия ва инсон ҳуқуқлари, Американинг минтақадаги ташқи сиёсати, Ўзбек-Америка муносабатлари ҳақида юздан ортиқ таҳлилий мақолалар, ҳамда 1 китоб ва 3 китобда алоҳида боблар муаллифи.\nАмерика, собиқ Совет Иттифоқи ва Оврупо мамлакатлари, Хиндистонда ўнлаб университетлар ва тадқиқот марказлари, давлат ва нодавлат ташкилотларида, конференцияларда маърузалар билан иштирок этган.\n1992-йил ёзида “Ўзбекистон Президентини ҳақорат қилиш”да айблангач, Москвага кетишга мажбур бўлган. У ерда Ўзбекистонда инсон ҳуқуқлари ва сиёсий вазият ҳақида ўндан ортиқ мақолалар чоп этган. Read the rest of this entry »\nKommentarer inaktiverade för АбдуМанноб Пўлат: “Мухолиф фикрловчилар доимо бўлган… ”\nЮсуф Расул 1971 йилда Тожикистоннинг Панжикент тумани, Сўжина қишлоғида туғилган. 1993 йилда ТошДу журналистика факультетини тамомлаган. 1997 йилда Тошкентдаги Ғафур Ғулом нашриётида “Кўнгилдаги масофа” шеърлар тўплами нашр қилинган. Айни пайтда Швецияда яшайди. Хориждаги ўзбеклар орасида анча танилиб қолган www.yangidunyo.com интернет нашри асосчиси ва муҳаррири.\nЮсуф Расул: Швецияга келган илк кунларимиз кечагидек ёдимда. Read the rest of this entry »\n2010 йилнинг саккизинчи июни.\n“Эрк” партияси лидерлигига даъвогар Самад Муроднинг ўзбек демократик мухолифати фаоллари сафида Европага уюштирган бир хафталик сафари ўз интиҳосига етди. Сафар якунида биз Самад Мурод билан қисқача суҳбатлашдик.\n-Мана Европага уюштирган сафарингиз ҳам ниҳоясига етди. Умуман, Европа сизга ёқдими?\n-Мен Балзак, Мопассан, Стендал Европасини билардим. Европа ҳақида уларнинг китобларидан кўп ўқиганман. Бугунги Европа олдинги жозибасини сақлаб қолган ҳолда 21 асрга ҳам қўшилиб кетибди. Бу менинг Европага биринчи ташрифим. Лекин тасаввуримда мен бу мамлакатга олдин ҳам келгандекман. Read the rest of this entry »\nKommentarer inaktiverade för Ўзбекистон Парламент бошқарувидаги демократик республика бўлиши керак\nЁдгор Обид:-Савол замиридан жавобларнинг асоси ҳам ҳам жой олибди. Read the rest of this entry »\nЎзбекистонда яшаган пайтимда барча соҳаларда порахўрлик, коррупциянинг юқорилиги, айниқса таълим системасидаги порахўрликлар, кўпчилик қатори мени ҳам ташвишлантирарди. Ўзбекистондан бошқа мамлакатларда порахўрлик, коррупция даражаси қандай экан деб ўйлардим. Мана Ирландияда тўрт йилдан ортиқ яшаётган бўлсам, бирор соҳада пул таъма қилган ҳолатни ёки бўлмаса кимдир пора бериб ўқишга кирганини ёки пора бериб бирор ишини битирганини умуман учратмадим, ўзим бундай ҳолга дуч келмадим хам. Read the rest of this entry »\nKommentarer inaktiverade för Ўзбекистон ва Ирландия. Олий ўқув юртларига кириш тартиблари бўйича айрим кузатишларим\nМухолифатчилар орасида алмаштириш қийин бўлган, беназир иккита зот бор: булардан бири етук режиссёр, оператор, истеъдодли кинодраматург Абдулазиз Маҳмуд бўлса, иккинчиси буюк сиёсий қўшиқчи ва шоир Дадахон Ҳасандир. Дадахон ака бир суҳбатимизда: «Абдулазизнинг мухолифат сафларида бўлиб қилган ишини на бир шоир, на бир журналист, на бир зиёли қила олади. Унинг киноларида поэзия ҳам, проза ҳам, драма ҳам бор», деган эди. Read the rest of this entry »\n(Бобур ғазалига тахмис)\nКезиб кечкуз хазонрез боғда жуз ёдимдин ўткардим;\nБаҳор чоғи сени, ширин шеванг тинглаб, етаклардим,\nСенингсиз ҳолиё кезгум, бирор йўқ унсу ҳамдардим,\nХазон яфроғи янглиғ гул юзинг ҳажрида сарғардим,\nКўруб раҳм айлагил, эй лоларуҳ, бу чеҳраи зардим. Read the rest of this entry »\nKommentarer inaktiverade för Саиджаҳон Равоний: ХАЗОН ЯФРОҒИ\nЛет десять назад я высказался на некоторых сайтах, что правозащитникам не следует вмешиваться в квартирные вопросы и привёл примеры, когда странным образом уходили из жизни старые одинокие люди, которые имели дома или квартиры. Этими преступными делами занимались высокие должностные лица в правоприменительных органах. Например, брат судьи Маматризоева из Ташоблсуда, особенно преуспел в этом деле. Read the rest of this entry »\nКарим Баҳриев: УЯТ\nБу юртда чинорлар кўкка чўзилган,\nҲаттоки юлинган ғўзалар тикка.\nИчимда недир узилган –\nБарибир, кўз тикдим мен юксакликка.\nБу заҳил тупроққа бир чўп қадасанг,\nОсмонга талпинар, тик ўсар яккаш.\nДарахтлар аскардай тик турган юртда\nИнсонга уятдир эгилиб яшаш.\nДалалар бепоён, саҳролар сўнгсиз,\nАдоқсиз, хадсиздир бу ер, бу борлиқ.\nБу чексиз оламда, бу кенг дунёда\nУят – дили танглик, юраги торлик.\nЧўққилар азалий, турар жойида,\nТурар салобатли тоғлар минг йиллик.\nВазмин, оғир чўккан тоғлар пойида\nУят – ҳовлиқмалик, уят – енгиллик.\nУятдир эзилиб минг йилки шундоқ\nДалада тупроқдай сарғайган, ҳайрон\nХалқ кўзига боқиб ёлғон сўзламоқ…\nҲеч ким билмаса ҳам, уятдир ёлғон.\nБир дон эксанг, униб ёзади япроқ,\nГулларнинг атридан булбуллар сайроқ.\nТош ҳам гуллаб ўзин англатган юртда\nУятдир зулм кўриб,\nKommentarer inaktiverade för Карим Баҳриев: УЯТ\nВатанимиз ҳам мухолифатимиз ҳам чуқур инқирозда\n2014 йил 9 феврал куни Намангандан келган бир хабар Ҳаракат сайтида чоп этилди. Бироқ, бу хабарга Абдураҳим Пўлат шахсий муносабат билдириб, мажлис қатнашчиларини ва шахсан Носир Зокирни жуда қаттиқ ҳақорат қилган эди. Мен бу ҳақоратли мақолани Ҳаракат сайтидан шу йилнинг 13 феврал куни олиб ташлашга мажбур бўлдим. Қуйида ўша Намангандан келган хабар матни:\n“СОБИҚ “БИРЛИК”ЧИЛАР УЧРАШДИ”\nКуни кеча Наманганлик собиқ “Бирлик” партияси вакиллари ”Мажнунтол” чойхонасида учрашди.\nПартиянинг айрим вакиллари Россия ва Қозоғистонда бўлгани учун учрашувга, ҳар тумандан икки кишидан вакил келди ва жами ўн беш, собиқ аъзолар тўпланди. Read the rest of this entry »\nKommentarer inaktiverade för Ватанимиз ҳам мухолифатимиз ҳам чуқур инқирозда


Ўзбекистонда цензура ҳали ҳам тирик ва кучли\nPosted on 16/12/2017 by nurbek in Бош мавзулар, Ўзбекистон, Хабарлар with 0 Comments\n14 декабрь куни HRW тадқиқотчиси Стив Свердлов Ўзбекистондаги расмий матбуотнинг иккиюзламачилиги ҳақида мақола чоп қилди.\nPodrobno.uz сайтида 5 декабрда чоп қилинган «Ҳьюман райтс вотч»нинг Ўзбекистондаги фаолияти ҳусусида берган ўз интервьюсини кўриб, тадқиқотчи Ўзбекистондаги цензурани танасида ҳис қилганини ёзади.\n«Энг қизиғи, умуман суҳбатнинг эълон қилиниши бўлди. Расмий рўйхатдан ўтган ОАВ шу пайтгача мустақил инсон ҳуқуқлари гуруҳининг ишини ёритмаган, аммо бизнинг танқидий ҳисоботларимизни фақат расмий рад этиб келаётган эди», дея ёзади Свердлов.\nТадқиқотчи ўз мақоласида Мирзиёев даврида озроқ олдинга силжиш бўлганини айтиб, айни пайтда Ўзбекистоннинг ривожланишига ҳали анча борлигини таассуф билан қайд этади. Бунга у журналист Бобомурод Абдуллаевнинг қамалиши, Туркиядан қайтган ёзувчи Нурилла Отахоновнинг уй қамоғига олинишини мисол келтиради.\n«Podrobno.uz сайтида мен қайд этган ижобий ўзгаришлар, жумладан, сиёсий маҳкумларнинг озод қилингани ҳақидаги гапларим ўзгармаган. Лекин яқинда ҳибсга олинган журналистлар, қийноқларнинг кенг қўлланилаётгани, мажбурий меҳнат ва фуқаролик жамиятига нисбатан чекловлар ҳақидаги танқидлар олиб ташланган.\nҚисқа қилиб айтганда, ўз-ўзини цензура қилиш Ўзбекистонда ҳали ҳам тирик ва кучли.\nБу инцидент бизга Ўзбекистонда эълон қилинган ислоҳотлар катта ўзгаришларга олиб келмаётганидан далолат беради. Президент Мирзиёев лўнда қилиб айтиши керакки, давлат сиёсати танқидига нафақат тоқат қилиниши, балки олқишланиши лозим. Бу ўтмишнинг қоронғу меросини тарк қилишнинг ягона усулидир», дейди Свердлов.\nАрхив Select Month July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013


Ўзбекистон расмий нашрлари Олмалиқдаги кимёвий заводда рўй берган авария ҳақида бир ярим ой ўтиб хабар қилди\nЎзбекистон расмий нашрлари Тошкент вилоятининг Олмалиқ шаҳридаги кимёвий заводда бир ой аввал авария рўй берганини тан олди. Озодлик 21 февраль куни “Аммофос-Максам” корхонасида 500 тонна сульфат кислотаси тўкилгани ҳақида хабар берган эди.\nҲодисадан қарийб бир ярим ой ўтиб “Тошкент Ҳақиқати” газетаси берган хабарда сульфат кислотаси оқова сувига тушганини тасдиқлади. Лекин расмий нашр хабарида сизиб чиққан кимёвий модда миқдори 500 тонна эмас, 3,5 минг тонна бўлганига доир тузатиш бор.\n“Ваҳиманинг умри қисқа” номли мақолада айтилишича, тўкилган кислотанинг 540 тоннаси оқова суви орқали Гижген каналига тушадиган Таначи-Буқа ариғини заҳарлаган. Натижада “балиқлар ва бошқа тирик жониворларнинг нобуд бўлишига сабаб бўлган”, дейилади хабарда. Бундан ташқари ариқдан сув ичга тўртта ҳайвон ҳам нобуд бўлгани айтилмоқда. Одамлалар овлаган 300 килограмм балиқ йўқ қилинганини ҳам ёзмоқда расмий нашр.\n“Аммофос-Максам” корхонаси масъуллари Озодликка авария оқибатида одамлар орасида талафотлар бўлмаганини айтган эди.


Бир воқеадан парча — birinchi-prezident.uz\nИ.Каримов, В.Смирнов, А.Икромов, Қашқадарё область партия қўмитаси котиби Р.Раҳмонов ва Ўзбекистон Компартияси Марказқўмининг Қашқадарё бўйича инспектори Б.Рустамов, яъни каминадан иборат гуруҳ обкомнинг «РАФ» микроавтобусида Талимаржон ГРЭСи қурилишига йўл олдик.Қурилиш объектидан қайтиш чоғида В.Смирнов «Ислом Абдуғаниевич, келинг, Қашқадарё областида уй-жой қурилишига ажратилган цемент фондининг бир қисмини Талимаржон ГРЭСи қурилишига йўллайлик», дея таклиф билан мурожаат қилди. А.Икромов ҳам В.Смирнов фикрини қўллаб-қувватлади. Ислом Каримовнинг юзи ўша заҳоти қизариб кетди ва ҳаттоки қорамтир тус олди. Бу унинг ғазаблангани аломати эди. Бу вақтда микроавтобус Нишон туманидаги уйлар ёнидан ўтаётган эди. Ислом Абдуғаниевич ҳайдовчига «Тўхта!» деб хитоб қилди. Машинадан би ринчи бўлиб тушди ва В.Смирновга «Машинадан чиқ!» деб мурожаат қилди. Сўнгра ҳеч иккиланмай, энг яқин уйга қараб йўл олди. Уй бекаси меҳмонларни кўрган заҳоти бир пиёладан чой ичишга таклиф қилиб, улар олдига нон синдирди. Ислом Абдуғаниевич хонадон бекасидан рухсат олган ҳолда В.Смирновни уй ичкарисига бошлади. Уни девор олдига олиб боргач, «Хўш, бу ерда цемент бор эканми?» деб сўради. Уй девори лой-пахсадан эди. Умуман, ўша кезлар вилоятдаги уйларнинг 90 фоиздан ортиғи лой-пахсадан кўтарилганди. Ислом Абдуғаниевич Москвадан келган партия амалдорига тик қараб, кинояли саволини давом эттирди: «Қашқадарёда уй-жой қурилишига ажратилган қандай цемент фонди мавжуд экан?!». Меҳмон бундай шижоат олдида бутунлай эсанкираб қолди. Ислом Абдуғаниевич бир оз тин олгач, сўзини давом эттирди: «Агар ГРЭС қурилиши жадаллашишига кўмак бермоқчи бўлсангиз, аслида мавжуд бўлмаган цемент фондини излаш керак эмас. Биз ахир Сизнинг ташрифингизни аниқ амалий ёрдам беришга интилиш деб қабул қиламиз». Сўнг у нигоҳини А.Икромовга қаратар экан, «Республикани ким ўйлайди?!» деди. Ислом Абдуғаниевич ўша кезлардаёқ ана шундай метин иродали ва шижоатли шахс эди.\nОлий Мажлис Қонунчилик палатаси Девонининг Қўмиталар билан ишлаш бўлими мудири.


Ўзбекистон халқаро ислом академиясида ўқув йили ҳар йилнинг сентябрь ойидан бошланиб, келгуси йилнинг июнь ойигача давом этади (02.09-30.06).\nЎқув жараёни давомийлиги қайси босқичда таҳсил олинишига кўра турлича бўлади. Бакалавр босқичи - 4 йил, Магистратура босқичи – 2 йил, Докторантура босқичи – 3 ёки 4 йил давом этади (бу босқичда йўналишдан келиб чиқиб ўқув жараёни давомийлиги белгиланади).\nАкадемия барча йўналишларда ўқиш жараёни кундузги шаклда амалга оширилади.\nАкадемияга хорижий талабаларни ўқишга қабул қилиш суҳбат асосида амалга оширилади.\nЎХИАда таҳсил олиш хорижий фуқаролар учун рус ва ўзбек тилларида амалга оширилади. Дарс жараёнларида инглиз ва араб тилидан ҳам кенг фойдаланилади.\nТалабалар бўш вақтларининг асосий қисмида Академия кутубхонаси ва интернетдан фойдаланишлари мумкин.\nАкадемияда Ёшлар иттифоқи ташкилоти фаолият юритади. Бу иттифоқ турли тил курслари, интеллектуал ўйинлар, спорт клублари, саёҳат дастурлари ва кўнгилочар тадбирлар уюштиришга масъул бўлиб, талабаларнинг ўзлари томонидан бошқарилади.


Quvasoy.uz - Электр энергияси ва табиий газ нархлари ошадими?\nЭлектр энергияси ва табиий газ нархлари ошадими?\n2019-07-26 08:22:26 271\nЖорий йилнинг 5 июл куни Ўзбекистон Ўзбекистон Республикаси Президенти Ш.М.Мирзиёев раислигида биринчи ярим йилликда давлат бюджетига тушумлар натижадорлигини таҳлил қилиш ва янги вазифаларни белгилаш ҳамда Энергоресурсларнинг тарифлари ўзгариши масалаларига бағишланган видеоселектор йиғилиши бўлиб ўтди.\nРеспубликамизда бугинги кунда 3,5 миллиондан ортиқ (йиллик эҳтиёжи 10,0 млрд. куб. метр) аҳоли хонадонлари ва 84,0 мингдан (йиллик эҳтиёжи 30,0 млрд. куб. метр) ортиқ улгуржи истеъмолчилар табиий газ билан таъминланмоқда.\nЎтган йили 150,0 мингта аҳоли хонадонлари ва 20 мингдан ортиқ улгуржи истеъмолчиларга, шунингдек ҳудудларда ташкил қилинган эркин саноат ва кичик саноат зоналарида ташкил қилинаётган тадбиркорлик субъектлари табиий газ тармоқларига уланди. Ҳозирги кунда буларни табиий газга бўлган эҳтиёжлари ортиб бормоқда.\nШу билан бирга, республикадаги табиий газ қазиб олувчи, газни қайта ишловчи ва табиий газни транспортировка қилувчи ва тақсимловчи корхоналар тизимидаги асбоб-ускуналар, 13 000 км. дан ортиқ магистрал газ қувирлари, 25 тадан компрессор стансиялари, 130 минг км. тақсимловчи газ қувурлари ҳамда 60 мингтадан ортиқ газ тақсимлаш пунктларининг 30-40 йилдан бери эксплутациясиз келинаётганлиги сабабли эскиришлар улардаги йўқотишлар миқдорларининг ошишига ва қувватларнинг етарлича талабни қондира олмаслигига олиб келади.\nБунга сабаб, соҳага ушбу йўналишларда соҳани ривожи учун маблағлар етарлича ажратилмасдан келган. Маблағ ажратилитши учун аввалам бор ишлаб чиқарилган маҳсулотни таннархидан ортиқ сотиш ва фойда кўриш ҳисобидан ажратилиши лозим.\nТабиий газни қазиб чиқарувчи ва қайта ишловчи корхоналардан охирги истеъмолчиларга етқазиб бериш таннархи 845 сўм бўлсада, амалда бир куб метр табиий газ учун 320 сўм қилиб белгиланганлиги, арзон сотилиши юқоридаги соҳа ривожига маблағлар ажратиш учун молиявий жиҳатдан барқарор эмаслиги ва етарли маблағлар ажратилмаслиги эвазига корхоналарни табиий газ қазиб чиқаришдаги улуши кам миқдорни ташкил қилмоқда.\nАҳолини ва иқтисодиёт тармоқларини етарли миқдорда табиий газ билан таъминлаш учун қазиб олувчи ташкилотларни қувватларини ошириш талаб қилинади, бунга чет эл инвестиция таклиф қилиш зарурати пайдо бўлди. Маълумки инвестор фойда кўрмаса, соҳага келмайди. Бунинг учун таклифларни босқичма босқич ошириш талаб қилинади.\nЧет эл давлатларида аҳолига сотилаётган 1000 куб газ нархи:\nУкраинада – 100-120, Россияда – 80-100, Белерусда – 90-110, Қозоғистонда 80-90, Қирғизистонда – 214 АҚШ доллорини, Ўзбекистонда эса 37,7 АҚШ доллорини ташкил этмоқда.\nМамлакатимизда таклиф қилинаётган табиий газ нархидаги ўзгаришлар аҳоли учун амалдаги бир куб газ нархи 320 сўмдан 380 сўмга, яъни 60 сўмга ошириш мўлжалланмоқда. Бу эса ҳар бир хонадон бир ой давомида истеъмол қилган 100 куб газ учун ўртача 6 000 сўм ошишига олиб келади.\nБундан ташқари, ҳозирги замонда электр энергиясиз кундалик турмушимизни, юртимиз иқтисодий ривожланишини тасаввур қилиш қийин. Шу боис ҳам, мамлакатимизда аҳолини сифатли ва узлуксиз электр энергияси билан таъминаш устивор вазифалардан бири ҳисобланади.\nБугунги кунда 1 киловат/соат электр энергия ишлаб чиқариш учун\n450 сўм сарфланмоқда. Лекин давлатимиз томонидан аҳолини қўллаб-қувватлаш, ижтимоий ислоҳотларни амалга оширилиши натижасида аҳоли учун электр энергиясининг амалдаги нархи 250 сўмдан сотилиб келинмоқда. Бу эса, соҳа ривожига салбий таъсир қилаётганини кўрсатмоқда.\nШу билан бирга шуни эътироф этиш керакки:\n- аҳоли сонининг ошиб бориши ва яшаш ҳудудлари кенгайиши;\n- халқимизнинг турмуш даражаси ўсаётганлиги, ҳар бир оилада телевизор, кондиционер, музлаткич, компьютер, уяли алоқа ва бошқа маиший техникалар сонининг ошаётганлиги;\n- ишлаб чиқариш, қурилиш ва хизмат кўрсатиш суръатларининг кенгайиши электр энергиясига бўлган талабнинг кескин ошиб боришига олиб келмоқда.\nЛекин мамлакатимизда электр тармоқлари ва трансформатор пунктларининг қарийб 65 фоизи ўз хизмат даврини ўтаб бўлгани ёки қурилган вақти 1960-1980 йиллар даврига тўғри келиши бундай талабларни ўз вақтида ва узлуксиз таъминлаш имконини бермаяпти. Шу боис, электр энергияси корхоналари зарар кўриб ишлаб келмоқда. Бу ўз навбатида янги лойиҳаларни амалга оширишда қийинчиликлар тўғдирмоқда.\nОшиб бораётган эҳтиёжларни қондириш мақсадида чет эл инвестициясини жалб қилган ҳолда электр энергиясини ишлаб чиқариш қувватларини оширишимизга тўғри келмоқда. Аммо, юртимизда ишлаб чиқарилаётган электр энергиясининг ўз таннархидан паст миқдорда сотилиши инвесторларнинг мазкур соҳага киришларига тўсқинлик қилмоқда. Хусусан, муқобил электр энергияси (қуёш, шамол ва х.к.) буғ-газ станцияларини қурилишида ва ишлаб чиқаришида инвестицияларни қопламаслиги ҳамда ушбу лойиҳаларни жозибадорлигини пасайиб кетиши кузатилмоқда.\nЎзбекистонда ишлаб чиқарилган электр энергиясининг бошқа давлатлар билан таққослайдиган бўлсак, аҳолига сотилаётган 1 кВт электр энаргиясининг нархи:\nЎзбекистонда – 250,0 сўм, Россия Федерациясида – 378,4 сўм, Молдовада 860 сўм, Қирғизистонда – 350 сўм, Тожикистонда – 380 сўм, Қозоғистонда – 340 сўмни ташкил этади.\nШунга кўра, электр энергияси тарифларини оптималлаштириш кўзда тутилмоқда. Аҳамиятлиси, киритилаётган ўзгаришлар 1 кВт/соат электр энергияси учун 45 сўмгача оширилиши кўзда тутилган бўлиб, натижада эса:\nБиринчидан, соҳага янги инвесторларни жалб қилиш, янги ишлаб чиқариш қувватларини барпо этишга имкон бериши;\nИккинчидан, электр энергиясини ишлаб чиқарувчи ва етказиб берувчи корхоналарнинг банкротлик ҳолатига тушиб қолишдан сақлашга имконият яратилиши;\nУчинчидан, аҳолининг узликсиз ва сифатли электр энергиясига бўлган талабини қондиришга хизмат қилишига эришилади.\nШу боис 2019 йил 1 августдан бошлаб, Ўзбекистонда иш ҳақи 10 фоизга, табиий газ ва электр энергиясидан фойдаланганлик учун тўловлар қиймати ўртача 15 фоизга ошиши кутилмоқда.


Кўчмас мулкка тақиқни ИДХЯП орқали текшириш мумкин | NORMA.UZ\nКўчмас мулкка тақиқни ИДХЯП орқали текшириш мумкин\nТошкент шаҳри Ер ресурслари ва давлат кадастри бошқармаси Ягона порталда кўчмас мулкка нисбатан хатлаш ва (ёки) тақиқ мавжудлиги тўғрисида ахборот тақдим қилиш бўйича электрон хизмат кўрсатишни бошлайди.\nРўёбга чиқарилган хизмат туфайли жисмоний ва юридик шахслар масофадан электрон ариза топширишлари ва 3 иш куни мобайнида зарур ахборотни олишлари мумкин.\nХизматни олиш учун объектнинг кадастр рақамини тақдим қилиш зарур. Жавоб фойдаланувчининг ИДХЯПдаги шахсий кабинети ва (ёки) порталда рўйхатдан ўтишда кўрсатилган электрон почтасига жўнатилади. Натижада электрон ариза кўчмас мулк объектига нисбатан хатлаш/тақиқ мавжудлиги тўғрисидаги ахборот бериш билан ёпилади.\nҚуйидагилар рад этиш асослари бўлиши мумкин:\nариза шаклини тўлиқ бўлмаган тарзда ёки хато тўлдириш;\nтақдим қилинган ахборотнинг ҳақиқатга мувофиқ келмаслиги;\nқонунчиликда кўзда тутилган бошқа чекловлар.\nАриза берувчи аризани кўриб чиқиш бўйича сифатсиз хизмат кўрсатиш, шунингдек корхонанинг мансабдор шахси ҳаракати (ҳаракатсизлиги) устидан қонунчиликда белгиланган тартибда шикоят бериш ҳуқуқига эга.\nХизмат 3 иш куни мобайнида бепул тақдим этилади.\nИДХЯП солиқ тўловчини ҳисобга қўйишга ёрдам беради\nБожхона чегарасидан ўтиш ҳақида ИДХЯП орқали хабар беринг


Адолат Мезони « O'zbekiston ERK Demokratik Partiyasi\n25 August 2012 - 13:57\n(Ҳуқуқий жамият ҳақида мулоҳазалар)\nБир таъриф: Адолат инсонга унга ярашадиган ҳақ ва ҳуқуқларни бериш ва бундай ҳақ ва ҳуқуқларни қонун йўли билан ҳимоя қилишдир. Инсонга ярашадиган ҳақ ва ҳуқуқлари эса унинг фитратига зид келмайдиганларидир. (НН)\n“Адолат ва одил маҳкама бўлмаган жойда давлат қароқчилар тўдасига айланади”. Бу гапни саҳифамизда ёритилган бир мақоланинг сўнгги қисмида ўқиб қолдим ва ақлимга адолат нима ўзи, деган савол келди.\nКуни кеча Норвегия маҳкамаси террорист Андерс Брейвикни қамоқ жазосига маҳкум қилди. Шунингдек, Швеция маҳкамаси ҳам яқинда таниқли имом Обид қори Назаровга суиқасд уюштирган қотилга бу ишда ёрдам берган Ўзбекистонлик эру хотинни жазосиз қолдирди. Яъни, Норвегияда 77 ёш инсонни қатл қилган ва бунданда кўпроқ инсонларни яралаган террорист шароити меҳмонхоналарникидан кам бўлмаган қамоқда мазза қилиб ўтирадиган бўлди, Швецияда эса бошқа қотилнинг ҳамкорлари жазосиз қолди. Дунёнинг ривожланган давлатлари деб аталаётган бу икки давлатларда адолатнинг аҳволи шу бўлса, унда дунёнинг энг золим диктаторлиги, деб аталаётган Ўзбекистондан адолат ва ҳуқуқ соҳасида нимани кутиш мумкин?.\n“Адолат ва одил маҳкама бўлмаган жойда давлат қароқчилар тўдасига айланади”. Тўғри гап, бугунги Ўзбекистон Бош Қароқчи диктатор Каримов томонидан бошқарилаётган, адолат ва инсон ҳуқуқлар паймол қилинаётган бир давлатдир.\nМаълумки, адолатнинг зидди зулмдир. Адолатнинг ўзи эса ҳақ эгасига унинг ҳаққини беришдир…\nУнда ҳақ нима, деган савол туғилиши табиийдир. Ҳақ, агар инсон ҳақида гапирадиган бўлсак, (чунки инсондан бошқа махлуқотларнинг ҳам ўз ҳақ ҳуқуқлари бордир) унинг табиатини (фитратини) сақлайдиган хусусиятларини қўришдир. Масалан, бегуноҳ инсонни қамоқда тутиш унинг табиатига (жисмоний, ақлий ва руҳий соғлигига) манфий таъсир қилади. Демак, озодлик (қамоқхона ҳаёти эмас) инсоннинг энг табиий ҳаққидир ва уни инсонга таъминлаш адолат бўлса, бу ҳақни жиноят содир қилмаган инсонга бермаслик эса зулмдир. Инсоннинг нимага ҳаққи бору, нимага ҳаққи йўқлиги масаласи инсоният тарихида баҳс мунозараларга сабаб бўлиб келган. Биз мусулмонлар Исломнинг инсонларга ҳақиқий ҳақ ва ҳуқуқларини белгилаб берганига ишонамиз. Шу билан бирга БМТ умумжаҳон инсон ҳуқуқлари баённомасида ўрин олган ҳақ ва ҳуқуқларнинг муҳимлигини ҳам эътироф қиламиз…\nДемак, адолатни ўрнатиш учун аввало инсоннинг асосий ҳақ ва ҳуқуқлари ўрганилиши, бунга эса инсоннинг табиий хусусиятларини қўриш асос қилиб олиниши керак экан. Инсоннинг табиий хусусиятларини (фитратини) қўрийдиган ҳақлар эса ушбу олти ҳақдан иборатдир.\nБулар ҳаёт (яшаш) ҳаққи, эътиқод танлаш ҳаққи, ақлнинг соғломлигини қўриш ҳаққи, мол мулкка эгалик ҳаққи, соғлом насабга эга бўлиш ҳаққи ва ниҳоят инсон номуси ва шарафини қўриш ҳаққи. Инсонларга бериладиган бошқа ҳақлар, яъни сўз ва фикр ҳуррияти, жамоат ташкилотлари тузиш, эркин сайловлар, давлат қуриш ва уни бошқариш каби ҳақ ва ҳуқуқлар аввал саналган олти асосий ҳақни қўриш учун восита сифатида кўрилиши керак. Бунинг аксини тушуниб бўлмайди, чунки дейлик инсонларга бериладиган сўз ва фикр эркинлиги уларнинг жонига ёки эътиқодига, ақлига, мол мулкига тажовуз қилишга олиб келадиган бўлса, булар эркинлик ва ҳақ эмас, аксинча ҳақсизлик ва зулм ҳолига келади.\nҲаёт (яшаш) ҳаққи инсонларнинг энг асосий ҳаққидир. Бегуноҳ инсонни ўлдириш ёки ярадор қилиш бу ҳаққа тажовузни билдиради. Тарихда бўлгани каби бугун ҳам (АҚШ, Хитой ва бошқа давлатларда) бегуноҳ инсонларни ўлдирган қотилларга ўлим жазоси берилади. Ислом ҳуқуқи ҳам қотиллардан қасос олишни амр қилсада, баъзи ҳолларда (эҳтиётсизлик билан, масалан кунимизда учраб турадиган автомобиль ҳалокати каби) қотилик учун хун тўлаш ёки қотилни мақтулнинг (ўлдирилган кишининг) яқинлари кечиришлари ҳам мумкин. Албатта, қотиллик содир қилинганда жиноятчига бериладиган ҳукмни адолатли маҳкама бериши зарурийдир. Адолатнинг устун қилиниши табиийки, жамиятда жиноятлар кўпайиб кетишининг олдини олади.\nЭътиқод танлаш ҳаққи инсонларнинг асосий ҳақларидандир. Бирор динга иймон келтириш инсоннинг ўз истаги билан амалга ошади ва бу масалада инсонни ҳеч бир шаклда (маълум динга киришга ёки ундан чиқишга) мажбурлаб бўлмайди. Бу ҳақда Қуръони Каримнинг Бақара сураси 256 оятида “Динда мажбурлаш йўқдир”, дейилади. Шу билан бирга бирор динни, масалан Исломни танлаган инсон бу диннинг қонун ва қоидаларига амал қилишни ўз зиммасига олган ҳисобланади. Агар бир киши Исломни дин сифатида танлаганини эълон қилсаю, аммо унинг ҳукмларига итоат қилмайдиган бўлса, у ҳолда бошқа мусулмонларга “Амру бил маъруф, наҳйи анил мункар” (Яхшиликни амр қилиш, ёмонликдан қайтариш) ҳаққи берилгандир. Бу ҳақ табиийки диний ҳукмларга амал қилмайдиганларни мажбурлаш шаклида эмас, бундай итоатсизларга насиҳат қилиш, уларни ўз вазифаларини бажаришга ташвиқ билан амалга оширилади.\nСуратда: 77 бегуноҳ инсонни ўлдирган норвегиялик террорист Андерс Брейвик\nАқлнинг соғломлигини қўриш ҳаққи инсонларнинг энг табиий ҳақларидандир. Зеро, ақлда қусур бўлиши ёки уни қусурли (тўлиқ ишламайдиган ҳолга келтириш) жуда катта муоммаларга ва ҳатто жиноятларга олиб келиши мумкин. Масалан, кўп жиноятларни инсонлар маст ҳолда ёки наркотик моддаларни истеъмол қилгандан кейин амалга оширишлари маълум ҳақиқатдир. Бундай ҳолларда золимнинг ҳам, мазлумнинг ҳам ҳақлари паймол қилинган ҳисобланади. Яъни, маст кишининг ақлини қўриш ҳаққига унинг ўзи тажовуз қилади, айни пайтда бу киши бошқа кишига жароҳат етказиш билан унинг ҳаёт ҳаққига тажовуз қилади. Ақл иймондан кейин инсонга берилган энг буюк неъматдир ва инсон ақлининг соғломлигини қўриш ҳам унинг энг табиий ҳаққи ҳисобланади. Ушбу далилларни ҳисобга оладиган бўлсак, жамиятда маст қилувчи ичимликлар, наркотик моддалар ва шунга ўхшаш инсон ақлига зарар берадиган нарсаларни истеъмол қилишни таъқиқлаш ўз ўзидан тушунарли бўлса керак.\nМол мулкка эгалик ҳаққи ҳам жамиятда адолат ўрнатишнинг асосий қоидаларидан биридир. Чунки инсонлар ўз меҳнатларининг натижаларига эгалик қилишни истайдилар. Аммо улар ҳалол меҳнат, тижорат ва тадбиркорлик билан топган мол мулкларининг ўғрилар, порахўрлар, адолатсиз давлатнинг таъмагир миршаблари ва маъмурлари (бугуни Ўзбекистонда бўлгани каби) томонидан талон тарож қилинишига албатта рози бўла олмайдилар. Бундай адолатсизлик инсонларни меҳнат қилишдан бездиради, улардаги ташаббус ва тадбиркорликка путур етказади. Замонамизда иқтисодий соҳада энг тарқалган зулм ҳеч шубҳасиз судхўрликдир. Жамиятни ва инсонларни судхўрлар, ўғрилар, порахўрлар, қароқчилар (мафия ва шунга ўхшаш жиноий тўдалар)нинг жиноятларидан ҳимоя қилиш албатта давлат ва унинг органларининг асосий вазифаси ҳисобланади. Аммо давлат раҳбарининг ўзи Бош Ўғри ва Бош муттаҳам бўлса, унда фуқоралар нима қиладилар?. Бу ерда ягона чора бундай Бош Ўғри ва Бош Муттаҳам тарафидан бошқариладиган давлат тузумини ўзгартириб, унинг ўрнига ҳуқуққа ва адолатга асосланган янги жамият қуришдир. Ана шунда инсонларнинг ҳалол мол мулклари қонун билан қўрилади ва бу соҳада жиноят қиладиганларга ҳам қатъий жазолар берилади.\nСоғлом наслларга эга бўлиш ҳаққи ҳам жуда муҳим ҳақ ҳисобланади. Чунки инсоннинг фитрати зоҳирий тозаликни талаб қилгани каби, насларнинг тоза ва соғлом бўлишини талаб қилади. Соғлом насллар эса илоҳий ахлоқ асосида эркак ва аёлнинг никоҳ аҳдини тузишлари ва оила қуриб, фарзанли бўлишлари билан ўртага чиқади. Жинсий эркинлик (бундай “эркинлик” инсон фитратига зиддир) баҳонасида никоҳсиз ҳолда фарзанд кўриш, кейин бу фарзандларни болалар уйига ташлаб қўйиш инсонийликка ярашмайдиган амаллардир. Шундай экан, жинсий муносабат масаласида ахлоқий қоидаларни асос олиш, жамиятда оиланинг аҳамиятини кучайтиришни йўлга қўйиш мутлақ зарурийликдир. Жинсий муносабат масаласида фитна фасод чиқарадиганлар ва бу йўлда амалий ишлар қилганлар ҳам албатта жазосиз қолдирилмаслиги керак. Акс ҳолда жамиятнинг маънавий бузуқ кишилар билан тўлиб кетиши ҳам бир ҳақиқатдир.\nИнсоннинг номуси ва шарафини қўриш ҳаққи инсонларнинг ўзаро муносабатларида ва уларнинг жамиятдаги эътиборларини қўришда муҳим аҳамиятга эгадир. Чунки инсонлар номусли ва шарафли инсонлар билан алоқа ва ҳамкорлик қилишни истайдилар. Шунинг учун ҳам номусли ва шарафли инсонларга туҳмат қилиб, уларнинг обрўйини тўкиш катта гуноҳ ва жиноят ҳисобланади. Масалан, покиза ва иффатли аёлга ёки қизга зинокор, дея туҳмат қилиш бу аёлнинг шахсий ҳаётига ва жамиятдаги ўрнига катта зарар беради. Инсонлар бундай аёллардан ўзларини олиб қоча бошлайдилар, агар турмуш қурмаган бўлсалар, улар учун эрга тегиш муаммога айланади. Худди шундай гапни гуноҳсиз ҳолда ўзларига туҳмат қилинган эркаклар ҳақида ҳам айтиш мумкиндир. Шундай экан, бегуноҳ инсонларнинг номуси ва шарафини қўриш жамиятда муҳим масала ҳисобланаши керак. Бу масалада туҳмат ва иғволарни қиладиганлар эса адолатли маҳкама қарорлари билан жазолантирилиши лозим бўлади. Айтиш керакки, ҳозирги вақтда инсонларнинг шахсий ҳаётини тадқиқ қилиш, бу орқали жосуслик билан (видео жиҳозлари, фотосуратлар, уларни монтаж қилиш ва ҳк) инсонларни обрўсизлантиришнинг турли усуллари ўйлаб топилган. Бундай фитналарга йўл қўймаслик учун ҳам жамиятнинг маънавий асослари кучайтирилиши ва бу соҳадаги ишларни кўриб чиқишда ашёвий даллиларга эмас, кўпроқ воқеа гувоҳларининг эътирофларига, жабрланувчи ёки жиноятчининг шахсий кўрсатмаларига эътибор қаратилиши керак бўлади.\nУшбу айтилганларни хулосалайдиган бўлсак, жамиятда адолатнинг устун бўлиши учун аввало инсонлар ўзларининг ақидавий ва ахлоқий ҳолларини ислоҳ қилишлари керак бўлади. Шундан кейин ҳуқуқий жамият қуриш ва унда адолатни устун қилиш масалаларини кун тартибига келтириш мумкиндир.\n25 август 2012 йил


Қирғизистонлик ёшлар Мустақиллик кунини нишонламоқдалар, 31 август куни Бишкекда олинган сурат. (Мелисовский)\nОЛМАОТА/БИШКЕК – Яқинда ўтказилган тадқиқотга кўра, Марказий Осиё мамлакатлари аҳолиси ташвиқот сабабли рус тилидаги янгиликлардан воз кечиб, ўз она тилларидаги онлайн контентга тобора кўпроқ мурожаат қилмоқдалар.\nМарказий Осиёда ОАВ ривожи ва инсон ҳуқуқларига оид масалалар билан шуғулланувчи Лондондаги Уруш ва тинчликни ёритиш институти (IWPR) 9 сентябрь куни Олмаотада онлайн ахборот истеъмолига оид тадқиқот натижаларини эълон қилди.\n2019 йилнинг май-июнь ойлари давомида ўтказилган сўровда Қозоғистон, Қирғизистон, Тожикистон ва Ўзбекистондан 4130 нафар интернет фойдаланувчиси иштирок этган.\n«Сўнгги йилларда Марказий Осиёда ижтимоий тармоқлар, янгиликлар сайтлари, хабар алмашиш иловалари ва смартфон иловаларидан фойдаланувчилар сони ошди. Бунинг манзарасида дезинформация ва манипуляция, сохта хабарлар, «кликбейт» сарлавҳалар сони ҳам кўпайган», дейилади Карвонсаройга тақдим этилган ҳисоботда.\nОлмаоталиклардан бири интернетда қозоқ тилида янгиликлар ўқимоқда, 9 сентябрь куни олинган сурат. (Канат Алтинбаев)\n«Бу аҳолининг ахборот саводхонлиги борасидаги хавотирларимизни кучайтириб, ОАВда мувозанатлашган, объектив ва муқобил контентни кафолатлаш масаласини кун тартибига олиб чиқади», дейилади ҳисоботда.\nИжтимоий тармоқлар Марказий Осиёда энг оммабоп янгиликлар манбаи ҳисобланади. Сўровномада иштирок этган ўзбекистонликларнинг 87 ва қирғизистонликларнинг 92 фоизи шу каби тармоқлар орқали янгиликлардан бохабар бўлишади.\nТожикистонда 82 фоиз, Ўзбекистонда эса 70 фоиз фойдаланувчилар Facebook тармоғидан янгиликлар манбаи сифатида фойдаланадилар. Қозоғистон ва Қирғизистонда эса Instagram кенг тарқалган бўлиб, бу платформага мос равишда 89% ва 83% фойдаланувчи янгиликлар учун мурожаат қилади.\nОммавийлиги бўйича бу сайтлардан кейин янгиликлар сайтлари келади, улардан Қирғизистонда 75 ва Ўзбекистонда 80 фоиз одам фойдаланади.\nМарказий Осиёда янгиликлар манбаи сифатида энг кам қўлланилувчи восита – хабар алмашиш иловалари бўлиб, бунга платформанинг ўзига хос хусусиятлари сабабдир. Ўзбекистонда 60 фоиз респондент янгиликларни асосан Telegram орқали кузатиб боришини айтган.\nҚозоғистон ва Қирғизистонда WhatsApp иловасидан кенг фойдаланилади, Тожикистонда эса Telegram ва Viber иловалари кўпроқ оммалашган.\nIWPR ҳисоботига кўра, Қозоғистон ва Қирғизистонда она тилидаги онлайн контентга талаб ортиб бормоқда. Тожикистон ва Ўзбекистонда ҳам маҳаллий тилдаги блоглар оммалашган.\nМарказий Осиёда рус тилидан, айниқса Қозоғистон ва Қирғизистонда ҳамон фойдаланилаётган бўлса-да, сўнгги йилларда ёш авлод она тилида сўзлашишни афзал кўраётгани боис, рус тили ўз мавқеини йўқотмоқда.\nҚирғизистоннинг Қант шаҳрида яшовчи 23 яшар Асилбек Байбол Улу буни «табиий ва ортга қайтариб бўлмайдиган жараён» деб ҳисоблайди.\n«Руслар рус тилида сўзлашади, хитойликлар хитой тилида, нега энди биз чет тилида ўқиб, гаплашишимиз керак? Бу нотўғри», деди у.\n«Мен совет даврида ўсиб-улғайган ёши катта қирғизларнинг тил билан боғлиқ қийинчиликларга қарамай, қирғиз тилида гапириш ва уни ўрганиш ҳаракатида эканликларига гувоҳ бўляпман».\nIWPR тадқиқот лойиҳаси координатори Жазгул Ибраимованинг айтишича, Қирғизистон ёшлари босқичма-босқич, хусусан, тил асосидаги миллий ўзликни англаш жараёнини бошдан кечирмоқдалар.\nУнинг сўзларига кўра, ушбу тенденция ўз тасдиғини топиши учун кенгроқ миқёсдаги тадқиқот ўтказиш талаб этилади.\nРоссиянинг «юмшоқ куч» сиёсати\nҚирғизистонда Россия телеканалларига қизиқиш сўниб бормоқда. 2017 йил март ойида Бишкекдаги «Pro-kg» сиёсий технологиялар маркази ва «Эл-Пикир» жамоатчилик фикрини ўрганиш ва прогнозлаш маркази томонидан ҳамкорликда ўтказилган тадқиқотга кўра, уларнинг мамлакатдаги аудиторияси йил сайин камайиб бораётгани маълум бўлган.\nТаҳлилчиларга кўра, бунинг асосий сабаби – Россиянинг фаол ташвиқоти ва сохта янгиликлар оқимидан одамларнинг чарчаганидир.\nРус тилининг Ўрта Осиёдан аста-секинлик билан чекиниб бораётгани сезган Москва, таълим дастурларидан фойдаланган ҳолда ўзининг «юмшоқ куч» стратегиясини кучайтирган.\nРоссия 2017 йилдан бери давлат бюджетидан маош тўлаб, Тожикистон мактабларига ўз ўқитувчиларини юбормоқда. Улар болаларга рус тили ва адабиётидан дарс беради ҳамда бошқа фанларни ҳам рус тилида ўқитади.\n2019 йилдан бошлаб, Кремль россиялик ўқитувчиларни Қирғизистонга ҳам юборишни режалаштирган.\nРоссия таълим вазирлиги ўз ташаббусини «гуманитар лойиҳа» деб атаётган бўлса-да, Кремль рус маданияти ва қадриятларини мажбуран сингдиришга уриниб, ёш авлод онги учун кураш олиб бораётганига таҳлилчилар шубҳа қилмаяпти.\nМаҳаллий мактаблар рус ўқитувчиларига муҳтож эмас, деди Қирғизистон таълим ва фан вазирлигидаги манба исми ошкор қилинмаслиги шарти билан.\nЛекин, Қирғизистонга нисбатан босим ўтказиш учун кўплаб воситаларга эга Кремлга «йўқ» деб бўлмайди, дейди манба.\nМен русийзабонлигимча қолдим. Мен 90 фоиз украиналик блоггерларни томоша қиламан, «Новая Газета» ва «Эхо Москвы» сайтларини ўқийман. [«Новая Газета» ва «Эхо Москвы» Россиядаги энг либерал ва таниқли ОАВ ҳисобланади] Мен Кремлпараст чўчқага айланмадим.\nФақат ғирт ахмоқлар Карвонсарой юритаётган бундай очиқ-ойдин аксилРоссия ташвиқотига ишониши мумкин. Уни америкаликлар молиялаштиради!\nҚўшиб ўтиш жоизки, 2014 йилдан кейин «рус дунёси» бирикмаси лаънатга айланган бўлса-да, Путин Россияси рус тили ва рус маданиятига монополия ўрнатмаган.\nҚўшиламан, Қозоғистонда қозоқ тилидаги сифатли медиа ресурслар кам. Талаб бор, яратинг, пул ишланг.


Университетда TikTok факультети очилиши мумкин! - Terabayt.Uz\nУниверситетда TikTok факультети очилиши мумкин!\nРоссиянинг Томск политехника университети базасида TikTok факультети очилиши мумкин. Бунга сабаб қилиб сўнгги пайтларда инновацион компаниялар маҳсулот ишлаб чиқариш ва хизмат кўрсатиш соҳаларида ўсмирларни кўришни хоҳлаётгани айтилган, деб ёзади Aniq.uz сайти.\nЎҚИНГ: Тошкентда ўтказилган «дунёдаги илк TikTok байрами»да энг яхши ўзбекистонлик тиктокерлар тақдирланди\nМаълум қилинишича, Россиянинг Томск шаҳрида истиқомат қилувчи фуқароси IT-мактабнинг энг ёш битирувчиси бўлган ва унга «33 Penguins» (музқаймоқ ишлаб чиқарувчи) компанияси билан ҳамкорлик қилиш таклиф қилинган.\nТомсклик 16 ёшли Александранинг сўзларига кўра, у шахсий бренд бўйича курсларни тугатгандан сўнг халқаро компания билан ҳамкорлик қилишни, шунингдек, TikTok ва Instagram’да пул ишлашни бошлаган. «Замонавий дунёда ҳаттоки Томскдаги ўспиринлар ҳам ижтимоий тармоқларда ўз бизнесларини бошлашлари мумкин, буни менинг мисолим исботлайди!» — дейди қиз.\nБолалар IT-мактаби директори Виталий Хилконинг таъкидлашича, 2020 йилда Томскда ёшлар бизнес ишларига кўпроқ таклиф қилинган. Бунинг сабаби шундаки, бизнес ёшлар аудиторияси билан бир тилда «гаплашиши» керак. Сўнгги пайтларда инновацион компаниялар маҳсулот ишлаб чиқариш ва хизмат кўрсатиш соҳаларида ўсмирларни кўришни хоҳламоқда. Айтилишича, ёши катта етакчилардан кўра ёшлар буни яхшироқ уддалайди.\nЎҚИНГ: «TikTok қироличаси» – 16 яшар раққоса тарихга кирди!\n«Вазифамиз ўсмирлардан таркиб топган ёшлар аудиториясини қамраб олиш эди. Биз учун бу — TikTok ва Instagram’да катталар томонидан эмас, балки ижодкор ёшлар яратган биринчи ва муваффақиятли тажриба. Янги йил маҳсулоти ҳақидаги видео Александра томонидан жойлаштирилди. TikTok’да бу реклама 20 000, шахсий профилида 1100 марта, Instagram’да эса 6 500 марта кўрилган ва 1000 дан ортиқ ‘лайк’ йиғган», — дейди «33 Penguins TM»нинг катта сотувчиси Кирилл Степико.\n«Ҳозир IT-мактабида 30 дан ортиқ бола ўқийди, уларнинг энг кичиги 10 ёшда. Ажабланарлиси шундаки, ҳатто Томскда ҳам тадбиркорлар бизнесга ёшларни жалб қилиш кераклигини тушунишади. Бизнеснинг ‘ўйин’ қоидалари ҳар йили ўзгариб бориши ва замонавий тенденцияларни фақат ёшлар эгаллай олади. Агар менежерлар сотишда натижаларга эришса, улар ёшлар билан ҳамкорлик қилишга ва уларнинг тавсияларини тинглашга мажбурдир», дейилади хабарда.\nШунинг учун Виталий Хилко Россияда биринчи TikTok факультетини Томск политехника университети базасида очишни таклиф қилган. Университет эса ташаббусни қўллаб-қувватлаган. Тез фурсатда факультетни ишга тушириш бўйича ишчи йиғилиши бўлиб ўтади.\nЎҚИНГ: Россияда энг сердаромад TikTok’чилар рейтингида биринчи ўринни ўзбек забт этди!\n#ижтимоий тармоқлар #иловалар #TikTok #TikTok Global


Жамшид Саидов: "Ёшларимиздаги иштиёқ мени хурсанд қилмоқда" / CHAMPIONAT.asia\n17:12"Челси" Жекодан ташқари яна бир ҳужумчига даъвогарлик қилмоқда 6 16:43Умид Аҳмаджонов "Реал" собиқ футболчиси билан учрашди (+ФОТО) 27 16:33Футбол юлдузларининг имзоларини кўрганмисиз? (+ФОТО) 69 16:04Испанияда дарвозабон ўз туғилган кунида ҳужумга ўтмай гол урди (ВИДЕО) 8 15:51АПЛ клуби бош мураббийни истеъфога чиқарди 7 15:39Трансфер: "Челси" икки футболчи билан келишиб олди, энди клубни рози қилиш керак 6 15:29"Арсенал" ва "Боруссия" келиша олмаяпти 7 15:21Мутолаа учун. Александр Мостовой, "Шоҳ" лақабли" (давоми) 12 15:13Бугун намойиш этиладиган футболга оид кўрсатувлар жадвали (Setanta Sports, Спорт ТВ, Матч ТВ, Футбол ТВ) 18 15:00“Цементчи” таркибига икки нафар ҳимоячи қўшилди 8 14:53Санчес бугун тиббий кўрикдан ўтади 9 14:45"Реал" - "Депортиво". "Қироллик клуби"нинг 19 кишилик таркиби эълон қилинди 35 14:39"Барселона" мухлислари учун хушхабар 10 14:27Коутиньо биринчи марта "Барселона" умумий гуруҳида шуғулланди (+ФОТО) 16 14:05Павел Смоляченко “Металлург”да 8\nЖамшид Саидов: "Ёшларимиздаги иштиёқ мени хурсанд қилмоқда"\n23 мар 12:24\nКеча бўлиб ўтган "Машъал" - "Бунёдкор" (2:0) ёшлари ўртасидаги учрашувдан сўнг "Машъал" ёшлар жамоаси бош мураббийи Жамшид Саидов билан суҳбатлашдик.\n- Жамшид ака аввало кетма-кет қўлга киритилган ғалабалар билан табриклайман. Кечаги ва Жиззахдаги учрашувлар ҳақида фикрингиз қандай?\n- Раҳмат. Кеча бўлиб ўтган ўйин ҳақида гапирадиган бўлсак, аввало , биз амалдаги ёшлар лигаси ғолибига қарши майдонга чиққанимизни билар эдик. Шу боис фақатгина жиддий қараш ва катта тайёргарлик билан майдонга тушдик. Муборакда катта футболни яна қайтишини байрам сифатида бошлаб берганимиздан хурсандмиз.\n- Майдондан ҳаракат қилган йигитларнинг ўйинларидан қониқдим дея оласизми? 2:0 ҳисобида ғалаба қозонган бўлсак ҳам футболчиларда жиддий хатолар кўзга ташланди.\n- Ҳақиқатдан ҳам мавсумдаги иккиинчи учрашувни ўтказдик. Камчиликлар бўлди , лекин мен йигитларни ўйинидан тўлиқ қониқдим. Ўйиндан кўнглим тўлди. Белгиланган вазифа ғалаба эди ва уддаладик. Йигитларга бунинг учун миннатдорчилик билдираман. Хатолар эса ошкор этилишидан фойда йўқ. Биз буларни алоҳида кўриб чиқиб муҳокама қиламиз.\n- Элдор Шомуродов бугун бир бўлим давомида яхши ўйин кўрсатди ва иккинчи бўлимдан майдонда кўрмадик.\n- "Машъал"да яхши футболчи кўп. Биз ҳаммасига имконият беришимиз шарт. Шомуродовни ўйинидан қониқдим ва шу боис бошқа футболчиларга имконият бердим.\n- Иккинчи бўлимда жамоамиз асосан ҳимояга эътибор қаратди. Бу тактик қўлланма эдими ёки "Бунёдкор" имконият бермадими?\n- Бу биринчи бўлимдан кейин қўлланган тактика эди. Биз ҳамма ўйинда ҳам ҳужумда ўйнамаймиз ва бугунги иккинчи бўлим айнан ҳимоявий ўйин бўлди. Қарши ҳужумдан самарали фойдаланишимиз ва буни қўллашимиз учун керак эди.


OzodNazar: Ўзбекистон турмасида бир маҳбусни сақлаш неча пулга тушади?\n15 май 2021, Тошкент вақти: 22:54\n“2010 йили парламент сессиясида Ислом Каримов ҳар 100 минг ўзбекистонликка қамоқхоналарда сақланаётган 166 маҳбус тўғри келади, деб баёнот берган эди. Демак, ўша йили мамлакатдаги жазо ўташ масканларида тақрибан 46 480 киши сақланган. Худди шундай маълумотни (100 000 кишига 166 маҳбус) 2014 йилнинг ноябрида Ўзбекистон Олий суди раиси ҳам келтирган эди”, дейилади бош қароргоҳи Парижда жойлашган “Марказий Осиёда инсон ҳуқуқлари” ассоциацияси 7 апрель куни тарқатган баёнотда.\nҲужжат муаллифлари фикрича, расмий Тошкентнинг Ўзбекистон қамоқхоналарида сақланаётган маҳбуслар сони тўғрисидаги маълумотлари “жиддий шубҳа уйғотади, улар ўта озайтириб кўрсатилган”.\n“Марказий Осиёда инсон ҳуқуқлари” ассоциацияси 7 апрель кунги баёнотида БМТнинг мустақил экспертлари ҳамда демократик мамлакатлар ҳукуматларини Ўзбекистон ҳукуматидан мамлакатдаги қамоқхоналар тўғрисидаги ишончли статистикани ҳамда маҳбуслар сонини эълон қилишни талаб қилишга чақирган.\nOzodNazarнинг бугунги меҳмони, ғаллаороллик пенсионер Набижон Жўрабоевнинг айтганлари, албатта, “Марказий Осиёда инсон ҳуқуқлари” ассоциациясини қизиқтираётган барча саволларга жавоб бўла олмайди. Бироқ суҳбатдошимиз умрининг 7 ойи яқиндагина Ўзбекистон қамоқхонасида ўтгани учун, унинг айтмишлари Сиз тингловчига қизиқ бўлиши мумкин.\nНабижон Жўрабоев билан совуқ урган ўригу бодом, “телевизору радиосиз” сайловда ютиб чиққан Каримов, ўчишдан чарчамаган чироқ тўғрисида ҳам гаплашдик.\nНабижон Жўрабоевнинг OzodNazarи:


Туш китобининг Ота талқини - Tushlar-tabiri.uz\nОта тушда курса туш табири\nОтангизни кўрган тушни тушлар китоби ноаниқ талқин қилиши мумкин. Биринчидан, аниқлик киритиш керак: ҳозирда яшаётган ота-она ёки марҳум туш кўрганми. Иккинчидан, у тушида қандай қиёфада пайдо бўлди: тирик ёки марҳум, у нима деди, нима қилди, қандай кўринишга эга эди. Буларнинг барчаси энг тўғри прогнозни беришга ёрдам беради.\nМасалан: вафот этган ота тушида пайдо бўлиши мумкин, чунки ҳатто бу дунёни тарк этиб, ота-она ҳам бола билан алоқасини йўқотмаган. Ва тушида у бирор нарса ҳақида гаплашмоқчи, меросхўрини бирор нарса ҳақида огоҳлантирмоқчи. Тушни талқин қилиш маслаҳат беради: бундай ваҳийдан сўнг, ота қабрини зиёрат қилинг ёки руҳини тиклаш учун маъбадда ибодат қилинг.\nРивожланишнинг янги босқичи, руҳий эркинликка эга бўлиш – бу вафот этган ота-она ҳали ҳам тушингизга кириши мумкин. Туш китобига кўра, бу ухлаб ётган одамнинг ўсиши, унинг ривожланиши ҳақида далолат беради. Бундан буён у аллақачон шаклланган шахс бўлиб, мустақил равишда қарор қабул қила олади ва ўз хатти-ҳаракатлари учун тўлиқ жавобгар бўлади.\nОта ҳақидаги туш одатда ижобий талқин этилади. Тушдаги талқин шуни кўрсатадики: уйқучи ёлғиз эмас, қийин пайтларда уни содиқ дўстлари қўллаб-қувватлайди, у оиласини тушунишига умид қилади. Ва бу ваҳий баъзида хушхабарни олишдан олдин бўлади.\nНега отангизнинг вафот этган лаҳзасини тушингизда кўрдингиз? Афсуски, бу муаммо ҳақида башорат қилмоқда. Аслида, бахтсиз ҳодиса, фалокат, тиклаб бўлмайдиган йўқотиш бўлиши мумкин. Шу билан бирга, ухлаб ётган одамнинг отаси тирикми ёки вафот этганми, ҳеч қандай фарқи йўқ – бу ваҳий сизни яна бир бор фожиали йўқотишларни қайта тиклашга ундайди.\nБундай ҳодиса туш кўрувчи учун муҳим бўлган масалада фиаскони, бизнесдаги тўсиқларни ёки у ишонган одамлари хиёнат қилишини башорат қилиши мумкин.\nАгар ота-онанинг дафн маросими тушида кўрган бўлса, унда бу лаҳза ҳақиқий воқеаларнинг иккита вариантни акс эттириши мумкин. Туш кўрувчининг отаси ҳақиқатдан ҳам тирик бўлганида, бу яхши белгидир, бу отанинг кўп йиллар давомида бахтли ва соғлиғи, яхши яшашини кўрсатади.\nАммо ота-она ҳақиқатан ҳам вафот этганида, унинг дафн маросимида тушида бўлиш – бу чуқур хаёл изи, туш кўрувчининг шу кунгача қолдирмаган оғриқ.\nМаслаҳатлар ва эҳтиёт чоралари\nСиз узоқ вақтдан бери кўрмаган отангизни тушингизда кўрдингизми? Бу нейтрал қараш, уни деярли тўғридан-тўғри тушуниш керак – сиз отангизни соғинасиз, у билан дилдан суҳбатлашишни хоҳлайсиз. Эҳтимол, ота ҳам сиз билан мулоқот қилишни хоҳлайди. Шунинг учун, имконият пайдо бўлиши биланоқ, уни зиёрат қилинг ёки уни сизни зиёрат қилишга таклиф қилинг.\nТушингизда ўлган отангизни кўряпсизми? Бундай лаҳзани тез-тез ёрдамга, маслаҳатга муҳтож бўлган одамлар кўришади. Ушбу тасаввур жуда қадрлидир. Ахир, тушга кирган отанинг ҳар бир сўзи, унинг ҳаракатлари, кўрсатмалари Олий кучларнинг ёрдами сифатида қабул қилиниши мумкин ва қабул қилиниши керак. Ўзингизнинг тушларингизни таҳлил қилганингиздан сўнг, ҳозирги пайтда сиз учун долзарб бўлган муаммонинг ягона тўғри ечимини топа оласиз.\nАгар тушингизда отангиз билан хотиржам ва бепарволик билан суҳбатлашсангиз, у ҳолда бу суҳбатни хайрли аломатларга боғлаш мумкин. Тушдаги китобга кўра, сиз тўғри йўлдан борасиз, муваффақиятга эришасиз, кучга тўласиз, ўзингизга ишонасиз.\nСиз бошқаларга ва умуман дунёга бўлган қарашларингизни қайта кўриб чиқишингиз керак – бу отангизни маст ҳолда кўрганингиз. Туш китоби шарҳлаганидек, сиз ўзингизнинг мавқеингиз ва ўрнатилган қадриятлар тизими ота-онанинг сизга сингдирган нарсаларига мос келмайди, ахлоқий тамойилларни бузади, яшаш тизимини бузади деб ўзингиз шубҳаланасиз. Натижада, сиз ўзингизнинг отангиз томонидан илгари тасдиқланган ҳаракатларингизнинг содиқлигига ишончга асосланган ички қўллаб-қувватлашдан маҳрум бўласиз.\nТушдаги ота, шунингдек, ота-онанинг туш кўрувчи кишини яхши кўришлиги ва ўйлашлигининг белгиси. Агар ота-она бу дунёда йўқ бўлса, бу яхши, ёрқин хотиралар ёки бевақт йўқотиш ҳақида қайғу бўлиши мумкин. Аммо тушлар китоби сизга: қоронғу фикрларни қувиб чиқаринг, ҳаётингизда отангиз билан ўтказган бахтли дақиқалар ҳақида тез-тез ўйланг деб тавсия этган.\nАгар туш кўрувчининг туғилган куни қишнинг охири ва баҳорнинг бошланишига тўғри келадиган бўлса, унда ўлган отани ҳаётнинг янги босқичи арафасида кўриш мумкин. Бошқача қилиб айтганда, ухлаётган одам олдида янги истиқболлар ва имкониятлар очилади, унинг вазифаси масъулиятнинг тўлиқлигини англаб, жасорат билан ҳаракат қилиш ва қарор қабул қилишдир.\nНима учун вафот этган отангиз тирик бўлиб тушингизга киряпти? Ушбу сюжет икки хил талқин этилади. Агар тушингизда отангиз сизни бирон жойга чақирган бўлса, сизни судраб борган бўлса, демак, бу ёмон белги, аслида ҳар хил бахтсизликлар ва ҳатто фожиаларни башорат қилмоқда. Шунинг учун, эҳтиёт бўлинг.\nАммо агар тушингизда сиз вафот этган ота-онангиз билан тинчгина суҳбатлашсангиз, у ҳолда ташвишланманг. Бироқ, уйғонганингизда, отанинг ҳар бир сўзини эслашга ҳаракат қилинг, бу яшаш учун жуда қимматли қўлланма, доно маслаҳат ёки огоҳлантириш бўлиши мумкин.\nТушингизда ота-онангизнинг қабрини кўрганмисиз? Нима учун у тушингизга кирмоқда, унинг аҳволини билишга ёрдам беради. Бундай яхши парваришланган қабр, вафот этган ота туш кўрувчининг хатти-ҳаракатларидан, унинг турмуш тарзидан рози. Аммо ташлаб қўйилган қабр кўрса туш кўрувчининг хатти-ҳаракатлари ҳақида ўйлашга мажбур қилиши керак. Эҳтимол, у отаси шарманда бўлиши учун адолатсиз қонунбузарликлар содир этиши мумкин.\nҚизиғи шундаки, лекин тушлар китоби ухлаб ётган кишига ишонч ҳосил қилишни тавсия қилади: аслида унинг отаси уни тушига кирганми? Ахир, сирли ҳикоялар рўй беради, унда тушида яқин қариндоши ниқоби остида бутунлай бошқача белги пайдо бўлади. Бундай тасвирни яхши аломат деб ҳисоблаш қийин. Шунинг учун, уйғонганингизда, ўйлаб кўринг: дада қиёфасидаги нарса сизни таъқиб қилганми ёки йўқми. Унинг хатти-ҳаракати ғалати, шубҳали кўринмадими?\nНима учун ота кетма-кет бир неча кеча тушга кирмоқда? Агар тунги кўриш такрорланган бўлса, демак бу табиийдир, туш таъбири тушунтиради: ҳатто улғайиб, туш кўрувчи ҳамон ўз ҳаракатларини отанинг кўрсатмалари билан мутаносиб қилишга ҳаракат қилади. Бу ёмон эмас, чунки бу ота-онага бўлган чуқур ҳурмат, тушкўрувчиниг тарбияси.\nТунги хаёлингизда отангиз билан жанг қиляпсизми? Унда, аслида, сиз чалкаш ҳолатдасиз, қандайдир тақдирий қарор қабул қилишдан қўрқасиз. Тушлар китобида фақат битта маслаҳат мавжуд: бошқаларнинг йўл-йўриғига эргашманг, ўз бошингиз билан ўйланг, лекин шу билан бирга ҳамма нарса учун жавоб беришингиз кераклигини унутманг.\nТуш китоби ярим тунда туш кўрилган тушни ижобий белги сифатида ота-онангизни ўлдираётганингизни англатади. У ёмон одатлардан, нотўғри турмуш тарзидан бир марта воз кечиш ва янги босқичини гўё нолдан бошлаш каби беқиёс ниятларга ишора қилмоқда. Аммо шуни билингки, ўтмиш сизни шунчалик осонликча қўйиб юборишга тайёр эмас, шунинг учун ўзингизни маҳкамланг ва шошилинч қарорлар ва импульсив ҳаракатлардан сақланинг, деб огоҳлантиради тушлар китоби.\nТахминан бир хил тавсиялар тушида отани урган киши учун туш табири мавжуд. Маълум бўлишича, туш кўрувчининг бу хатти-ҳаракати унинг ички можаросини ёки ота-она билан ҳақиқий жанжални акс эттиради. Эҳтимол, узоқ вақт давомида ухлаётган киши отаси билан умумий тилни топа олмайди.\nНима учун ота йиғлашининг туш кўрдингиз? Тафсир, сиз аслида отангизни хафа қиляпсиз. Эҳтимол, у бахтсиз ва сизнинг танловингиздан безовталанмоқда – у сизнинг танлаганингизни ёқтирмаслиги аниқ. Ва ким билади, эҳтимол, ҳаётнинг тажрибаси ва отанинг севгиси унга сизнинг қайлиғингиз ёки рафиқангиз ниятларининг самимийлигига шубҳа қилишга сабаб бўлиши мумкин. Ва тушлар китоби шуни кўрсатадики, аслида у инсон сизнинг тасаввурингиз билан қурилган идеалдан узоқ бўлиши мумкин.\nОтангизни қучоқлаш ҳақида туш кўрдингизми? Туш китобига кўра, бу аслида у билан тинчлик ўрнатиш истаги. Эҳтимол сизнинг орангизда қандайдир тушунмовчилик, ишончсизлик бўлиши мумкин. Вазиятни тузатишнинг энг яхши усули – самимий суҳбат. Сизнинг яқинларингиз билан эски муносабатингизни тиклаш учун бошқа имконингиз йўқ. Кутманг, ҳаёт шунчалик қисқа, деб эслатади тушлар китоби.\nГустав Миллернинг туш китобига кўра, ота донолик ва куч билан боғлиқ. Баъзан ота-онанинг кўриш туш кўрувчининг ҳақиқатан ҳам қийин вазиятда тўғри маслаҳат, маъқуллаш ёки конструктив танқидга муҳтожлигини исботлайди.\nНега аёл отасининг ўлимини туш кўриши мумкин? Бу сизнинг севгилингизга яхшироқ қараш учун тавсия. Эҳтимол, у ўзини даъво қиладиган одам эмас ва ухлаётган кишига нисбатан ҳис-туйғулари самимий эмас ва учрашиш сабалари прагматикдир. Эҳтимол, ухлаб ётган гўзал қиз, куйўвининг отаси тушига кирганининг талқинидан мамнун бўлиши мумкин. Башорат шундай: тушкўрувчи ва унинг севгилиси ўртасидаги муносабатлар тез орада янги даражага кўтарилади. Аммо йигитнинг отаси тушида ўзини қандай тутганини эслаш фойдали бўлади, бу келажакдаги келинга бўлган муносабатини кўрсатади.\nГустав Миллернинг сўзларига кўра, вафот этган ота-она тушига кирса, ўша инсон қийин ҳолатга тушиб қолганлигини кўрсатади. У ҳар қандай маслаҳат ва ёрдамга муҳтож. Аммо афсуски, уларни кутадиган жойи йўқ. Роббийнинг иродасига ишониш ва ўз кучига таянишгина қолади.


Фарғона ИИБ Kun uz мухбирига куч ишлатганини рад этмоқда – mulkdor.com\nФарғона ИИБ Kun uz мухбирига куч ишлатганини рад этмоқда\nAugust 9 2018, 04:08 Ўзбекистон\nКун.уз мухбири Алишер Рўзиохунов\nФарғона шаҳар ички ишлар бошқармаси кун.уз мухбири Алишер Рўзиохуновнинг журналистик фаолиятига тўсқинлик қилгани ва унга нисбатан куч ишлатилганини рад этмоқда.\nИИБ вакилининг Би-би-сига айтишича, “журналист барчага бирдек жорий қилинган тартибга бўйсунмагани учун ички ишлар таянч пунктига олиб кетилган”.\nАммо номини очиқлашни истамаган ИИБ вакили мухбирнинг “қўлларини қайириб олиб кетилгани” ҳақида кун.уз таҳририяти илгари сурган даъвони рад этди.\nАввалроқ кун.уз “мухбирнинг қўлларини қайириб, Қиргулидаги милиция таянч пунктига олиб кетишгани”ни ёзган.\nЖурналистга нисбатан Маъмурий жавобгарлик тўғрисидаги кодекснинг 194-моддаси бўйича (Милиция ходимининг қонуний талабларини бажармаслик) иш очилган.\nКун.уз нашри номи тилган олинмаган мухбирининг тест синовларини ёритиш учун Фарғонага сафар қилган чоғи ички ишлар ходимларининг тўсқинлигига дуч келгани ҳақида ёзган.\nКун.узнинг ёзишича, 8 август куни мухбир йўл-йўлакай Фарғона давлат политехника институтига кириш имтиҳонларини кузатиш учун борганида, ҳуқуқ-тартибот органлари ходимлари ундан тегишли ҳужжатларни кўрсатишни сўрашган.\nКун.узга кўра, ички ишлар ходимлари аввалига мухбирга “ҳудуддаги қониқарсиз шароитлардан нолишган”. Аммо бу мавзуда интервью тайёрланишга киришган журналистга “матоҳларни йиғиштиришни” талаб қилиб, “пост-патрул хизмати ходимларини чақирган”.\n“Шундан сўнг, мухбирнинг қўлларини қайириб, Қиргулидаги милиция таянч пунктига олиб кетишган. Бу ерда унинг ёнидаги иш жиҳозлари, қўл телефони ҳамда соати олиб қўйилган. Ундан кимлиги ва нима мақсадда Фарғонада юрганини қайта-қайта сўрашган, мухбирнинг жавобларига ишончсизлик билан қаралган”, – деб ёзади кун.уз\nМухбирнинг идорада 4 соат ушлаб турилгани айтилган. Ундан маҳалладан маълумотнома олиб, 9 август яна милиция идорасига келиш сўралган.\nКун.узнинг ёзишича, 9 август куни Фарғона шаҳар ички ишлар бўлимига борган журналист ўзига нисбатан Маъмурий жавобгарлик тўғрисидаги кодекснинг 183-моддаси (Майда безорилик) ва 194-моддаси бўйича (Милиция ходимининг қонуний талабларини бажармаслик) иш очилиш хавфи пайдо бўлгани билган ва бу ҳақда кун.уз раҳбариятини бохабар қилишга улгурган. Кейин алоқа узилган.\nБи-би-си вазиятни ўрганиш учун кун.узга боғланди. Ўзини нашрнинг юристи, деб таништирган Зафар Солижонов Фарғонада маъмурий иш очилган мухбирнинг исм шарифини “ички тартибда шундай кўрсатилгани” учун беролмаслигини билдирди.\nЗафар Солижонов Фарғонада журналист устидан суд бўлгани ва судья маъмурий ишда кўрсатилган даъволар тасдиғини топмагани сабаб, уни журналистнинг фойдасига ҳал қилаётганини билдирди.\nФарғона ИИБси вакили Би-би-сига ҳодиса юзасидан бошқача изоҳ берди:\n“Журналист 8 август куни Фарғона Политехника давлат политехника институтига келиб, қабул имтиҳонларини ёритишини билдирган. Хавфсизлик учун автомобиллар кирадиган йўлни тўсиб турган йўл патрул хизмати (ЙПХ) ходимлари унга бемалол ота-оналар турган жойга ўтиб ишингизни қилишингиз мумкин деган. Фақат мухбирга тўсиқдан у ёғига машина билан ўтишга рухсат беришмаган. Қоида ҳаммага бир бўлгани учун журналистдан машинасини автотураргоҳга қўйиб келишни сўрашган”..\nМанбанинг айтишича, мухбир ЙПХ ходимларининг талабини рад этган.\nБунинг ортидан ҳодиса жойига пост патрул хизмати ходимлари чақирилган.\nФарғона шаҳар ИИБси журналист Қиргулидаги милиция таянч пунктида 2 соат ушлаб турилганини айтмоқда.\nКун.уз таҳририяти ҳодиса юзасидан сайт орқали батафсил маълумот беришини маълум қилди.\nБи-би-си манбасининг айтишича, журналистга нисбатан профилактик тушунтиришлар ўтказилиши ёки суд томонидан жарима белгиланиши мумкин.\nКаримов даврига сиёсий баҳо бериш вақти етилди\nЎзбек эркакларини қулга, хотинларини чўрига айлантирган Каримов ва унинг қаттоллари ишларига ( 27 йиллик иш...) сиёсий баҳо бериш вақти етилди. Йўқлик ва хорликдан туман – ...\nИнсон ...May 6 2018, 03:05


МЎЛ ҲОСИЛГА ПУХТА ЗАМИН ЯPАТИЛМОҚДА - AmuNews.uz - энг сўнгги янгиликлар\nМЎЛ ҲОСИЛГА ПУХТА ЗАМИН ЯPАТИЛМОҚДА\nМустақиллик йилларида мамлакатимизда озиқ-овқат маҳсулотларини етиштиришга катта эътибор берилди. Айниқса, ризқ-рўзимиз манбаи ҳисобланган ғаллачилик жадал суръатлар билан ривожланди.\nБир неча йилдирки, туманимизда фаолият кўрсатаётган 400 дан зиёд фермер хўжаликлари жами 3000 гектар майдонда ғалла етиштириб келади. Фермер хўжаликлари раҳбарларининг деҳқончилик сир-синоатларини ўрганишдаги ҳаракатлари уларнинг бу борадаги тажрибаларининг ошишига омил бўлаяпти. Шу боисдан ҳам уларнинг кўпчилиги ғалла ҳосилдорлигини 60-70 фоизга кўтаришга муваффақ бўлмоқдалар.\nБу йил туманимизда фаолият кўрсатаётган 423 та фермер хўжаликларида дастлаб 3000 гектар майдонга кузги буғдой экилди. Шундан кейин яна мавжуд имкониятлар ўрганиб чиқилиб, туман ҳокимининг шу йил 5 октябрдаги 602-сонли қарорига асосан 350 гектар майдонга қўшимча равишда ғалла экиш белгиланди.\nҲозирги кунга туманда жами экилган кузги буғдой 3350 гектарни ташкил этади.\nАйни кунда туманда буғдой экилган далаларга маҳаллий ўғит ташиб чиқариш ишлари қизғин давом этаяпти. Бу ишда “Манғит дон” филиали, “ҚP Агрокимёҳимоя” АЖ туман филиали ва туман Ветеринария бўлими жамоалари баракали меҳнат қилмоқдалар. Шу кунгача “Манғит дон” филиали томонидан 5025 тонна, “ҚP Агрокимёҳимоя” АЖ туман филиали томонидан 5025 тонна ва туман Ветеринария бўлими томонидан 1675 тонна маҳаллий ўғит жамғарилди.\nШу кунларда ғалла экилган майдонларни суғориш ишлари ҳам белгиланган режага мувофиқ амалга оширилмоқда. Униб чиққан буғдой майсаларини шарбатли сув билан суғориш мақсадида ҳар 3 гектар майдонда биттадан, жами 1115 та ҳандак тайёрланди.\nСуғориш ишларини ўз вақтида ва сифатли амалга ошириш мақсадида фермер хўжаликларидан 600 нафар сувчи ажратилди ва фермер хўжаликларига амалий ёрдам кўрсатиш мақсадида сув хўжалиги ташкилотларидан 317 нафар, СИУлардан 35 нафар ходим масъул қилиб бириктирилди.\nАйни кунда кузги ғалла экилган барча далаларимизда униб чиққан буғдой майсаларини парваришлаш ишлари юксак агротехника қоидалари асосида амалга оширилаяпти.\nДеҳқонларимизнинг бундай ҳаракатларини кўриб, келгуси йилда ҳам буғдой хирмонларимизнинг янада юксак бўлишига ишончимиз ортади, албатта.\nУйшин маҳалласидаги “Нурулла Хидиров” фермер хўжалигида келгуси йил ҳосили учун 12 гектар ерга буғдой экилган эди. Айни кунларда ушбу майдонларда тўлиқ ниҳол олинди ва парвариши бошлаб юборилди.\nСуратда: мазкур фермер хўжалиги раиси Нурулла Хидиров (ўнгда) “Абдусобиров Мадиёр“ фермер хўжалиги раиси М.Абдусобиров билан буғдой ниҳолларини кўздан кечирмоқда.\nЕPГА ЭГАЛИК ҲИССИ ЮТУҚЛАPИМИЗГА ЗАМИН БЎЛМОҚДА


Google қулай «гугллаш»ни ўйлаб топди\n10:14 / 13.05.2016\nGoogle компанияси ўз қидирув тизими ўрнатилган iOS операцион тизими учун Gboard клавиатурасини ўйлаб топди.\nGoogle блогида эълон қилинган видеолавҳада муаллифлар, дўстлар билан чатда мулоқот қилаётган вақтда бирон ахборот қидириш муаммоси ҳақида сўз юритиб, компания бунга ечим топилганини айтган. Унинг ёрдамида, фойдаланувчилар қидирув натижаси, Google’дан олинган суратлар, gif-тасвирлар ва матнларни дўстлари билан улашиши мумкин.\nКлавиатура ҳар қандай месенжер ва иловаларда ишлайди. Айни вақтда, Gboard’ни фақат iOS’нинг америкалик фойдаланувчилари амалда қўллай олишади. Аммо яқин орада бошқа давлатларда ҳам пайдо бўлиши кутилмоқда.\nБундан аввал, Google’нинг яна бир ташаббуси, яъни фойдаланувчиларни чалғитувчи маълумотдан ишончлироқ ҳимоя қилишни кучайтирмоқчи экани ҳақида хабар қилинган эди. Бунинг учун Safe Browsing нуқтаси босилиб, саҳифани янгилаш лозим бўлади.


Ўзбекистонда илк синов своп операцияси амалга оширилди. 20 миллион долларлик давлат қарзи сўмга ўгирилди.\nЎзбекистон Молия вазирлиги Европа Тикланиш ва Тараққиёт банки билан жорий йилнинг 7 март куни илк синов своп операциясини амалга оширди. Бу ҳақда вазирлик матбуот хизмати хабар бермоқда.\nСвоп битимлари молиявий рискларни бошқариш учун ишлатиладиган молиявий инструмент ҳисобланади. Валютавий своп битими своп турларидан бири бўлиб, турли валютадаги қарзларни валюта рискидан ҳимоя қилиш учун фойдаланилади.\nМаълум қилинишича, Молия вазирлиги томонидан мазкур битим Халқаро своп ва деривативлар ассоциацияси (ИСДА) бош келишуви бўйича халқаро юридик компания Дентонсдан ижобий ҳуқуқий хулосаси олинган.\n“Своп битими бўйича энг яхши нарх таклиф қилган ЕТТБ билан ИСДА бош келишуви имзоланди ва Осиё тараққиёт банкидан хорижий валютада жалб қилинган қарз маблағларининг 20 миллион АҚШ доллари қисми бўйича своп операцияси амалга оширилди. Қисқа қилиб айтганда, ушбу илк синов своп операцияси орқали 20 миллион АҚШ долларидаги давлат қарзи миллий валютадаги қарзга ўгирилди”, – дейилади расмий хабарда.\nСвоп операциясини амалга ошириш нимани англатади?\n— Илк синов своп операцияси Ўзбекистон молия бозорида, хусусан, давлат ва хусусий сектор томонидан жалб қилинаётган ташқи қарз маблағларининг хорижий валюта рискларини самарали бошқаришда халқаро контрагентлар билан деривативлардан фойдаланишга йўл очиб беради;\n— Хориждан миллий валютада инвестиция жалб қилиш имконияти мураккаблиги ва чекланганлигини ҳисобга олганда, чет эл валютасидаги инвестицияларни дериватив инструментлар орқали сўмга ўгириш муқобил восита вазифасини бажаради;\n— Деривативлар бозорининг ривожланиши Ўзбекистон капитал бозорида молиявий рискларни самарали бошқаришга, хорижда эса сўмдаги актив ва мажбуриятларнинг тўғри баҳоланишига ҳамда миллий валюта бозорининг шаклланишига хизмат қилади;\nАввалроқ, 2021 йил давомида Ўзбекистоннинг давлат қарзи 2,9 млрд долларга ошиб, 26,3 млрд долларга (ЯИМга нисбатан 38 фоиз) маълум қилинганди.


Кундалик зикрлар: рукуда ўқиладиган дуолар\nBy Муҳаммад Ҳабибуллоҳ on\t 09/18/2017 КУНДАЛИК ЗИКРЛАР МАҚОЛАЛАР\n1) Ҳузайфа розияллоҳу анҳу айтади: “Бир куни кечаси Расулуллоҳ соллаллоҳу алайҳи ва саллам билан намоз ўқидим… у зот руку қилдилар. Рукуда: “Улуғ раббимни барча айбу нуқсонлардан поклайман” – дер эдилар (Муслим (772) ривояти).\nБу тасбеҳнинг арабча матни қуйидагича:\nБу тасбеҳнинг ўқилиши қуйидагича: “Субҳаана роббиял азийм”.\nНамозда руку шаклида эгилиш Аллоҳ таолога таъзим қилиш демакдир. Биз Парвардигори оламга ибодат қилиш асносида Унга танамиз билан таъзим қилар эканмиз, тилимиз билан Унинг улуғ ва ҳар қандай айбу нуқсонлардан пок эканини таъкидлаймиз. Тилимиз танамизга монанд ушбу тасбеҳни айтар экан, қалбимиз билан унинг маъноларини ҳис қилишимиз мақсадга мувофиқ бўлади.\n2) Ойша розияллоҳу анҳодан ривоят қилинишича, Расулуллоҳ соллаллоҳу алайҳи ва саллам руку ва саждада: “Аллоҳим, Парвардигорим, Сени барча айбу нуқсонлардан поклайман, Сенга ҳамд айтаман. Аллоҳим, мени мағфират қил!” – деб айтар эдилар (Бухорий (794) ва Муслим (484) ривояти).\nБу дуонинг ўқилиши қуйидагича: “Субҳаанакаллоҳумма роббанаа ва биҳамдика, Аллоҳуммағфир лий”.\nБаъзи уламолар рукуда дуо қилиш мумкин эмас, дуо саждада қилинади, рукуда эса фақат тасбеҳ, яъни “субҳаана роббиял азийм” айтилади, дейишган. Бунга имом Муслим (479) ривоят қилган “Рукуда Аллоҳни улуғланглар. Саждада эса кўп дуо қилинглар. Чунки саждада қилинган дуо ижобат бўлиш эҳтимоли юксак” ҳадисини далил қилишган. Ойша онамиздан ривоят қилинган юқоридаги ҳадис эса рукуда дуо қилиш жоиз эканига далил бўлади. Шу боисдан бўлса керак, имом Бухорий роҳимаҳуллоҳ мазкур ҳадисни “Рукуда дуо қилиш” номли боб остида келтирган.\n3) Ойша розияллоҳу анҳодан ривоят қилинишича, Расулуллоҳ соллаллоҳу алайҳи ва саллам руку ва саждада: “Аллоҳ илоҳлик ва холиқликка нолойиқ барча айбу нуқсонлардан пок зот. У малоикалар ҳамда Жаброилнинг парвардигоридир” – деб айтар эдилар (Муслим (487) ривояти).\nسُبُّوحٌ قُدُّوسٌ رَبُّ الْمَلائِكَةِ وَالرُّوحِ\nБу дуонинг ўқилиши қуйидагича: “Суббууҳун қуддуусур роббул малааикати вар рууҳ”.\n4) Али розияллоҳу анҳудан ривоят қилинишича, Расулуллоҳ соллаллоҳу алайҳи ва саллам руку қилсалар: “Аллоҳим, Сенгагина руку қиламан, Ўзинга иймон келтираман, Сенгагина таслим бўламан. Сенга қулоғим, кўзим, миям, суяк ва пайларим (яъни бутун танам) бўйин эгади” – деб айтар эдилар (Муслим (771) ривояти).\nاللَّهُمَّ لَكَ رَكَعْتُ وَبِكَ آمَنْتُ وَلَكَ أَسْلَمْتُ خَشَعَ لَكَ سَمْعِي وَبَصَرِي وَمُخِّي وَعَظْمِي وَعَصَبِي\nБу дуонинг ўқилиши қуйидагича: “Аллоҳумма лака рокаъту, ва бика ааманту, ва лака асламту, хошаъа лака самъий ва басорий ва муххий ва азмий ва асобий”.\nҚулоқнинг бўйсуниши ҳақни эшитиб, унга эргашишдан иборат. Кўзнинг бўйсуниши эса унинг ҳаромдан тийилиши демакдир. Шу билан бирга мия ва суяклар ҳам Аллоҳга бўйсунса, демак, инсоннинг бутун борлиғи, ичию таши тўлиқлигича Аллоҳга бўйсунган бўлади. Зеро, инсоннинг ичи бошқа бўлса, ташқи аъзолар бўйсунишининг зиғирча фойдаси бўлмайди.\nНававий роҳимаҳуллоҳ “Ал-азкор” китобида шундай дейди: “Агар бошқаларга машаққат туғдирмайдиган даражада имкон бўлса, тасбеҳдан бошлаб, бу зикрларнинг барчасини айтган афзал. Агар биттасига чекланадиган бўлса, тасбеҳ айтгани яхши. Тўлиқ тасбеҳ айтишнинг энг кам кўриниши уч марта бўлади. Бир марта айтса ҳам тасбеҳ айтган ҳисобланади. Борди-ю, бу дуоларнинг баъзиларини айтмоқчи бўлса, баъзан бир қисмини, баъзан бошқа қисмини айтгани яхши. Шунда маълум бир муддат ичида барчасини айтган бўлади”. Иншааллоҳ, кейинги мақоламизда рукудан турганда ўқиладиган дуолар ҳақида сўз юритамиз.\nAvvalgi maqolaСавол-жавоб: “Ўлганидан сўнг гапирган саҳоба ҳақидаги ривоят тўғрими?” (Шайх Содиқ Самарқандий)\nKeyingi maqola Савол-жавоб: “Сақич чайнаш ҳукми” (Шайх Содиқ Самарқандий)


Чегарадаги қароқчилар – ТИВ Қозоғистон чегарасидаги вазиятга изоҳ берди\nҚозоғистон чегарасини кесиб ўтаётган фуқаролардан ноқонуний пул ундираётган кишилар борасида Ўзбекистон элчихонаси Қозоғистоннинг тешгишли органларига мурожаат қилди.\nТОШКЕНТ, 9 янв – Sputnik. Ўзбекистон Ташқи ишлар вазирлиги маълум қилишига кўра, муассасага Қозоғистоннинг “Тажен” чегара назорат пунктида номаълум шахслар томонидан Ўзбекистон фуқароларидан пул ундирилаётгани ҳақида бир неча бор хабарлар келиб тушган.\nУшбу муносабат билан Ўзбекистоннинг Қозоғистоннинг тегишлари органларига мурожаат қилган.\n“Ушбу вазиятнинг барча тафсилотларини аниқлаш ва муаммони ҳал қилиш мақсадида Қозоғистондаги элчихонаси ва Актау шаҳридаги Бош консулхонаси Қозоғистон томон билан биргаликда “қатор дипломатик чоралар” кўрмоқда”, - дейилган расмий хабарда.\nЭслатиб ўтамиз, 2019 йилнинг 1 ноябридан бошлаб Тошкент вилоятига яқин бўлган “Б.Конисбаев” номли Ўзбекистон-Қозоғистон чегара назорат пункти реконструкция мақсадида 2020 йилнинг ярмига қадар ёпилган эди.


АГАР БОЛАДА ҚОБИЛИЯТ БЎЛМАСА,\nЧоп этилди: 06 февраль, 2018\nOldingi maqola УЧТА КОЛЛЕЖ ЎРНИДА МАХСУС МАКТАБ-ИНТЕРНАТ\nKeyingi maqola ТАЪЛИМ СИФАТИНИ НАЗОРАТ ҚИЛИШ ДАВЛАТ ИНСПЕКЦИЯСИ ҲУДУДИЙ БЎЛИМИ ИШ БОШЛАДИ\nТарбия ва тажриба\nундан аъло ўқишни талаб қилиш нафақат фойдасиз, балки жиноят ҳамдир\nМашҳур педагог, бутун умрини шу фаолият билан чамбарчас боғлаган ва катта тажриба тўплаган россиялик Антон Семёнович Макаренконинг тарбия соҳасидаги қарашлари эътиборга молик. У ўз тажрибаларидан келиб чиққан ҳолда бола тарбиясига оид “Педагогик поэма”, “Ўттизинчи йиллар марши”, “Ота-оналар китоби”, “Болалар тарбияси ҳақида маърузалар” сингари кўплаб асарлар яратган. Унинг бола тарбиясига оид қарашлари бутун дунёда эътироф этилган ва улардан кенг фойдаланиб келинади.\nТарбия борасидаги хизматлари учун Халқ ўқитувчиси унвонига сазовор бўлган Антон Макаренко беш ёшгача бўлган тарбия боланинг шахсияти шаклланишида ўта муҳим аҳамиятга эга эканини қайд этиб, бу ҳақда шундай деб ёзган: “...тарбиянинг бош асоси беш ёшда ниҳоясига етади, демак, сиз беш ёшгача нима қилган бўлсангиз, бу тарбиявий жараённинг 90 фоизини ташкил этади, кейинги тарбия эса қайта тарбиялаш негизида давом этади”.\nУ мана шу жараёнда бола тарбиясига ўта эътиборли бўлиш лозимлигини таъкидлайди. Айни пайтда инсоният бор экан, қайта тарбиялаш масаласи кун тартибидан тушмайди деган хулосага келади. Унинг айтишича, қайта тарбиялаш учун тарбияланувчининг руҳий ҳолати мукаммал ўрганилиши, ижобий ва салбий сифатлари аниқланиши зарур. Ижобий сифатларга суянган ҳолда ножўя қилиқлар йўқотиб борилади. Айниқса, ишонч билдириш, маълум бир йўналишда бошқалардан устун эканлигини далиллаш, ўзгаларга фойдаси текканидан завқланиш ва фахрланиш ҳиссини туйиш боланинг ўз “мен”ига ишонч ва ҳурматни қарор топтиради.\nМакаренко фикрича, болаларимиз - бизнинг кексалигимиз. Яхши тарбия - бизнинг бахтли кексалигимиз, ёмон тарбия - бўлғуси ғам-аламларимиз, кўз ёшларимиз, бошқа одамлар олдидаги, бутун мамлакат олдидаги айбимиз демак.\nРоссияда 1917 йилги инқилобдан кейин мамлакатда очарчилик бошланиб, қаровсиз, етим болалар ҳаддан ташқари кўпайиб кетганди. Бундай болаларнинг аксарияти муҳтожликдан ўғирликка қўл уришарди, жиноят содир этишарди. Ҳукумат томонидан бундай болалар учун махсус меҳнат колониялари ташкил этила бошланади. Украинанинг Харьков шаҳрида ташкил этилган шундай колонияларнинг бирига Антон Макаренко анча йиллар раҳбарлик қилади.\nУнинг мактабига вояга етмаган, бироқ тарбияси бутунлай издан чиққан, ахлоқсиз, ўғри, каззоб, безори болалар, шунингдек, фоҳишаликни касб қилиб олган ва ҳали балоғатга ҳам етмаган қизлар келишарди. Уларнинг аксарияти етим бўлса, бошқаларини ота-онаси эплай олмаганидан шу ерга олиб келишарди. Колонияда 600 нафар ахлоқи издан чиққан ҳуқуқбузар-безори бор эди. Ҳамма ўқитувчига жавоб бериб, уларнинг барчасини Макаренконинг бир ўзи тарбияларди. Бу ерда болалар мутлақо мустақил эди. Шундай тартиб ўрнатилдики, эрталабки сигналдан ҳамма бирдек туради, хоналарни тартибга солишади. Мактаб ҳовлисини ёғ тушса ялагудек ялтиратиб қўйишади. Бу ерга фаррошларнинг ҳам кераги бўлмасди.\nМакаренко қўл остида тарбияланган 3 минг нафарга яқин боладан биронтаси кейинчалик ҳуқуқбузар ёки безори бўлгани ҳақида маълумот йўқ. Уларнинг барчаси ҳаётда ўз йўлларини топган, кўпчилиги устози сингари тарбиячиликни танлаган.\nМакаренконинг моҳир педагоглиги халқаро миқёсда ҳам тан олинган. 1988 йилда ЮНЕСКО қарори билан жаҳоннинг энг зўр тўрт нафар педагоги - Жон Дьюи, Георг Кершенштейнер, Мария Монтессори ва Антон Макаренко ХХ аср педагогик тафаккур йўналишини белгилаб берган моҳир педагог сифатида эътироф этилади.\nМакаренконинг таъкидлашича, ҳар бир нарсага ўзига хос тарзда ёндашиш зарур. Масалан, заводда бир детални ясагунча оддий, бошқасига эса мураккаброқ усулда ишлов берилади. Моҳир чилангар эски темирдан ҳам бебаҳо буюм ясагани каби, моҳир педагог ҳам ҳар қандай болани тўғри йўлга осонгина сола олади. Бунда фақат болага унинг руҳиятидан келиб чиқиб муомала қилиш керак, шунда у сиз айтган йўриққа юради, сизни тушунади.\n“Нега биз техника олийгоҳларида материаллар қаршилигини ўрганамизу, лекин бола тарбиясига киришганимизда шахс қаршилигини ўрганмаймиз? – деб савол қўяди Макаренко. - Бундай қаршилик ҳар бир инсонда бор, лекин биз унга эътибор бермаймиз, уни илғамаймиз”.\nТарбияда энг муҳим воситалардан бири жамоада соғлом муҳитнинг яратилганидир. Тарбия масаласида майда нарса йўқ, дейилганидек, ҳар бир катта-кичик ҳолатга боланинг диққатини тортиш яхши иш беради. Интизом ана шу майда-чуйда асосида мустаҳкамланиб боради. Буни Макаренко ўз тажрибаси асосида бутун дунёга билдирди. Унинг мактабида тарбияланаётган собиқ ҳуқуқбузар-безори болалар вақт ўтиб шундай интизом эгаси бўлардики, кўрган киши ишонмасди, ҳатто ҳарбий қисмларда ҳам бу даражадаги тартиб камдан-кам кузатиларди.\n“Сиз болаларга нисбатан бағритош, совуқ муомалада, талабчан бўлишингиз, уларни эътиборга олмаслигингиз, керагидан ортиқ тергашингиз мумкин, бироқ ўз ишингизнинг устаси бўлсангиз, билимингиз етарли бўлса, қўрқадиган жойингиз йўқ, болалар сизнинг ортингиздан боришади. Агар аксинча бўлиб, сиз уларга ўта хушмуомала бўлсангизу тарбия соҳасидаги билимингиз ҳаминқадар бўлса, обрўингиз кетиб, ишингиз юришмайди, бу борада бирон бир натижага эришолмайсиз. Яхшиси, сиз ўз касбингизни ўзгартириб қўя қолганингиз маъқул. Сиз бу ерда нафратдан бошқасига эришолмайсиз”. Антон Макаренконинг бу сўзлари биринчи ўринда ўқитувчи-тарбиячиларга, шунингдек, ота-оналарга ҳам тегишли. Педагог таъкидлаганидек, тарбиячи болалар билан ишлаганда самимий бўлиши керак. Чунки болалар катталардан фарқли ўлароқ сохталик, иккиюзламачиликни тез илғашади.\nАнтон Макаренконинг бола тарбиясига оид қуйидаги сўзлари эса барчамизга бирдек тегишли:\n“Инсонни бахтли бўлишга ўргатиш – қийин масала, лекин уни яхши тарбиялаш орқали бахтли қилиш мумкин”;\n“Агар болада қобилият бўлмаса, ундан аъло ўқишни талаб қилиш нафақат фойдасиз, балки жиноят ҳамдир. Мажбурлаб яхши ўқитиб бўлмайди. Бу даҳшатли оқибатларга олиб келиши мумкин”;\n“Китоб - бу муқоваланган одамлар”;\n“Болага тўғри тарбия бериш учун белгиланган вақт бўлиши шарт эмас. Биринчи ўринда унга қалбингизни очинг, унга эътибор, меҳр кўрсатинг. Ана шу сизни бола дунёси сари етаклайди”;\n“Болангизнинг бахтсиз бўлишини хоҳлайсизми? Унда ҳеч қачон унинг раъйини қайтарманг”...\nХориж матбуоти асосида Мусо МУРОДОВ тайёрлади.\n№ 015 (15396) 6.02.2018


08:39 / 26.05.2016 | D.M | 2966\nАссалому алайкум! Ажрашганман, 1 та фарзандим бор. Бола 5 ойлигидан бeри бирга турмаймиз. Ҳозир бола 2 ёш. Кам кўришганмиз, орада кўриб кeлдим, лeкин мени танимади. Мен ҳам маълум сабабларга кўра орада хабар ололмадим. Энди бориб ҳолидан хабар оламан десам ота-онам қарши бўлиб, “эсини танисин” дейишмоқда. Онасисиз ўзини кўриб кeласан дейишда. Мен нима қилай? Жавоб учун олдиндан раҳмат.\nВа алайкум ассалом! Фарзанд сизники ҳисобланади. Доимий ҳолидан хабар олиш, нон-нафақасини бериб туришингиз зиммангизга вожибдир. Агар аёлингиз билан шаръан ажрашган бўлсангиз, у билан кўришиш сизга ҳалол бўлмайди. Аллоҳ таоло “Бақара” сураси 233-оятида марҳамат қилади: «Уларни маъруф ила едириб, кийинтириш туғдирганнинг зиммасидадир». Бу ишни яхшилаб адо қилиш керак, номига эмас. Аммо ҳаддан ҳам ошилмайди: «Ҳеч бир жонга имкониятидан ташқари нарса юклатилмас». Яъни бу нафақа ишида ҳам отанинг иқтисодий ҳолига қаралади. Унинг имконидан ташқари, ортиқча сарф-харажат таклиф қилинмайди. Демак, она болани эмизсин, ота уни боқиб, кийинтирсин, ҳаммаси имконга яраша бўлсин: «Она ҳам ўз боласи туфайли, ота ҳам ўз боласи туфайли зарар тортмасин». Онанинг боласи сабабидан зарар тортиши – эр томонидан унга емоқ-ичмоқ ва кийинмоққа нафақа берилмаслиги ёки оз берилиши. Шунингдек, эмизишга қўймасдан, болани ундан тортиб олиш каби ишлар. Боласи сабабидан отанинг зарар кўришига онанинг қўполлиги, ҳаддан ташқари кўп нафақа сўраши, бола сабабли турли ёмонликлар қилиши киради.(“Тафсири Ҳилол” китобидан). Валлоҳу аълам!\nХатнадан қолган тери парчаси нима қилинади?\nХуснора исми хакида?


Россиядаги ўзбекистонликларнинг ишга жойлашиш харажатларини қоплаш учун кредитлар ажратилади - Bugun.uz\nРоссиядаги ўзбекистонликларнинг ишга жойлашиш харажатларини қоплаш учун кредитлар ажратилади\n11:10 | 25-12-2021\nВазирлар Маҳкамаси томонидан 24 декабрь куни «Трансчегаравий пул ўтказмаларини таъминлаш бўйича тўлов тизимини ташкил этиш чора-тадбирлари тўғрисида»ги қарор қабул қилинди. Бу ҳақда «Ҳуқуқий ахборот» хабар берди.\nҚайд этилишича, Россияда ишлаётган Ўзбекистон фуқароларининг ишга жойлашиш бўйича харажатларини қоплаш мақсадида кредитлар ажратиш лойиҳаси ишлаб чиқилади.\nҚарорга мувофиқ, хориждан Ўзбекистонга трансчегаравий пул ўтказмаларини амалга ошириш мақсадида Ташқи иқтисодий фаолият миллий банки (Ўзмиллийбанк) негизида «Ягона трансчегаравий пул ўтказмалари» тўлов тизими ташкил этилади.\nМазкур тўлов тизими бир қатор аппарат ва дастурий-техник воситаларни ўзида мужассам қилган тизимли платформа бўлиб, унинг иштирокчилари (кредит ташкилотлари) учун вакиллик ҳисобварақлари орқали трансчегаравий ўтказмалар бўйича ҳисоб-китобларни амалга оширади.\n«Азия–Инвест Банк» АЖ (Москва шаҳри) ушбу тўлов тизими орқали амалга оширилган трансчегаравий ўтказмалар бўйича Россия Федерациясидаги ҳисоб-китоб банкларидан бири ҳисобланади.\nЭслатиб ўтамиз, Россиядаги мигрантлар 29 декабрдан бошлаб эгаси юзининг электрон тасвири ва бармоқ изини ўз ичига олган чипли карта кўринишида патент олишни бошлайди.


АДОЛАТ ЭРТАГИ » Новости Узбекистана сегодня: nuz.uz\nНовости Узбекистана → Ўзбекистон → АДОЛАТ ЭРТАГИ\n05-03-2018 10:35 0 558 Рейтинг1 Чоп этиш\nАфсоналарга қараганда, Худо дунёдаги барча халқларга ер бўлиштириб бераётганда, бу халқ ҳурмат-иззат кўрсатиб, қўли очиқлик, тантилик қилиб бошқа халқларни олдингга ўтказиб юбораверибди. Охири навбати келганда эса, ер тугаб қолибди. Шунда Худо бу халққа қараб:\n– Ер тугади, аммо сенинг сахийлигинг, мардлигинг учун мукофотлайман – сенга жаннатимнинг бир бўлагини бераман, – деган экан.\nҲа, бу халқ азалдан қалби даштларидай кенг, юраги дарёларидай тошқин, соддалигига, мўминлигига, очиқкўнгиллигига ҳатто фаришталар ҳам ҳавас қиладиган, саховатию муруввати Ҳотами тойларни ҳам хижолат қиладиган, сўзию амали бир, мард халқ эди. Қирғин келса, жон беришга, ўзгаларнинг бошини силаб, меҳр кўрсатишга қодир, имон-эътиқодида собит, Ватан учун ҳеч нарсасини аямайдиган гўзал фазилатли халқ эди.\nАммо унинг соддалиги, бирсўзлилиги, серандишалигидан ғайри ниятли кимсалар ўз манфаати йўлида кўп фойдаланди. Қизил яловли аждар бу заминнинг тупроғини топтади, зиёлиларини отди, маънавий хазинасига ўт қўйди, кул қилди, кун-паякун қилди. Халққа зулм ўтказиб, қадрини, қаддини букди, тобе ва мўъте қилмоқчи бўлди, манқурт қилмоқчи бўлди, ҳаммасини далага ҳайдади, бошларидан темир учарда дори сепиб, устидан кулди, туҳмату бўҳтонларни манглайига тамға қилиб, ўққа тутди.\nМазлум халқнинг астойдил қилган ноласи кўкка етиб, қизил аждарнинг куни битди. Халқ озодликка чиқди, кўксига ҳурлик шамоли тегди. Халқни қизил аждар панжасидан озод қилган Юрт оғаси уни ёруғ манзилларга етакламоқ бўлди. Эзгу орзу-ниятлари, мақсаду ғоялари бисёр бўлди. Нияти юртини дунёнинг манаман деган давлатлари қаторида кўриш эди, мақсади халқининг тинч-осойишта, усти бут, дастурхони тўкин, бахтли қилиш эди. Юрт оғаси шеримард эди, халқи, Ватани учун жонфидо эди. Аммо у ҳам халқидай соддадил эди. Бу қўл остидаги шайтонга сиғинган, дунёю давлатга ҳирс қўйган, ёвуз ниятли мансабдор кимсалар – айрим қозию хуфиялар, божбону хазинабонлар, вазиру нойиблар учун жуда ўнғай келди. Улар Юрт оғасининг кўзини шамғалат қилиб, элу юртни, халқни талай бошлади, сарсону саргардон қилди, гапирганнинг оғзига урди, кўзларининг ўтини олди. Айримлари ўз қорни ғамида юртни сотди – бойлигини талон-тарож қилди, халқни сотди – қўлидагини тортиб олди. Улар “Менга деса қирилиб кетмайдими, ўзим бойисам бўлди” деб ўйлади, улар “Биз яхши яшаяпмиз, демак халқ ҳам яхши умргузаронлик қиляпти” деб алдади. Улар халқни Юрт оғаси билан, Юрт оғасини халқ билан яқинлашишидан чўчиди, улар иккисини айро ушлаб ўтиришга жон жаҳди билан тиришди. Адолатни, ҳақиқатни излайвериб, кутавериб халқнинг кўзлари тўрт бўлди, кўкайи кесилиб, умидсизлик, ишончсизлик домига тушди.\nАна шундай кунларнинг бирида халқ ичидан халқпарвар, юртсевар, ёвқур ва мард, сахий ва адолатли ботир ўғлон чиқди. У Юрт оғасига муносиб издош бўлди, Юрт оғаси рўёбга чиқаришга улгурмаган ишларни муносиб давом эттирди. У юрт тепасига келиб, энг аввало, ўша ёвуз ниятли сотқину қўрқоқлардан, манфуру разил мансабдорлардан тозалади. Куну тун халқни, унинг бахту саодатини, тинч-осойишта ва фаровон турмуш кечиришини таъминлаш ҳақида ўйлади. Бу йўлда фармону қарорлар чиқариб, ҳаётга татбиқ этди. Адолатни, ҳақиқатни тиклади. Адашганни кечирди, муҳтожларга ёрдам берди, юрагида ўти бор, халқ учун, юрт учун ўзини аямайдиган одамларни дўст билди, мансаб, жиғилдон ғамида юрганларни, ҳаромдан ҳазар қилмайдиганларни душман билди.\nХалқ кўз кўриб, қулоқ эшитмаган воқеаларнинг гувоҳи бўлди. Халқ кўрганларига ишониб-ишонмай “Бўлар экан-ку! Бизни ўйлайдиганлар ҳам бор экан-ку!” деб ҳайрату хурсандчилигини изҳор қилди. Халқ юрт тепасига келган ботир ўғлонидан рози бўлди, халқ адолатни, ишончни, умидни қайтариб берган мард ўғлонидан миннатдор бўлди.\nХалқ ботир ўғлони билан ҳамфикр, ҳаммаслак бўлиб, у билан елкама-елка туриб, улкан режалар, буюк мақсадлар сари одимлашни, Худо инъом этган жаннатмакон Ватанини янада обод, файзли, гўзал қилишни ўзига шараф деб билди.


Ҳаёт ардоғидаги Устоз – HURRIYAT\n2 yil oldin Behzod 307\nЎзбекистонда хизмат кўрсатган маданият ходими, II даражали «Соғлом авлод учун” ордени соҳибаси, таниқли адиба Яйра Саъдуллаева 85 ёшга тўлдилар. Ўғил-қизлар, набира ва чевараалар даврасида, уларнинг ардоғида қутлуғ ёшни қаршилаётган устозга ҳар қанча ҳавас қилсак, ўрнак олсак арзийди.\nЧунки, Яйра опа бутун истеъдоди, куч-ғайрати ва имкониятини болаларга бағишлаган ижодкор. Устозни йўқлаб уйларига борсак ҳамиша “Ғунча” яхши чиқяптими, “Гулхан”чилар соғ-омонми, “Тонг юлдузи”, “Класс” қандай деб, ҳамма болалар нашрларини бирма-бир сўраб чиқадилар. “Журналлардан бир-иккита олиб келдингизми?” — дея кўзлари порлаб туради. “Гулхан”, “Ғунча”нинг янги сонларини қўлларига тутаман. Боладек қувониб, кўзлари ёшланади. Суҳбатимиз гоҳ ўғил-қизлари, шириндан шакар набира ва чеваралари ҳақида, гоҳо эса болалар адабиёти ҳақида бўлади. Кўпинча эса Яйра опа бош муҳаррир сифатида фаолият юритган 1970-1995-йиллар ҳақида гаплашамиз. Ўша йиллари болалар учун сермаҳсул ижод қилган Қуддус Муҳаммадий, Пўлат Мўмин, Илёс Муслим, Маҳмуд Муродов, Рауф Толиб каби болажон қаламкашларни эслаб тўлқинланиб сўзлайдилар.\nҲаяжон билан улар ижодидан айрим мисраларни ёддан айтиб берадилар-да, “Қаранг қандай таъсирли мисралар. Бу шеърларни бугунги ёш авлодга ҳам тавсия қилиш керак”, деб қўшиб қўядилар. Сўнг бироз муддат бир нуқтага тикилганча, хаёлан ўтган йилларга қайтадилар. Мен эса уларга халал бермаслик учун ёнларида овоз чиқармай ўтираман.\nБу матонатли, серғайрат аёлни жимгина кузатар эканман, бироз ўтиб: “Мана бу ҳикояларни набираларимдан илҳомланиб ёзиб қўйгандим. Ўқиб кўринг, лозим топсангиз журналда берарсиз”, дейдилар камтарлик билан. Ёнларидаги столда эса ҳамиша қоғоз-қалам, янги қораламалар бўлади.\n— Вой, Заҳрожон-ей, келиб жуда яхши қилдингиз-да, ғунчамнинг, гулханимнинг нафасини олиб келдингиз. Раҳмат сизга, мени ғоят хурсанд қилдингиз. Юртимизда жуда катта ишлар амалга ошириляпти. Китобга бўлган муносабат ўзгарди. “Гулхан”, “Ғунча” журналларининг нуфузи доим баланд бўлган. Бу журналлар неча-неча авлодни маънан улғайтирган, ёш истеъдодларни тарбиялаб вояга етказган. Бугунги кунда таниқли бўлган ёзувчи ва шоирларнинг илк ижод намуналари шу журналларда чоп этилган. Ҳали қараб туринг, уларнинг адади яна кўтарилиб кетади, — дейдилар юз-кўзларидан табассум ёғилиб. — Ҳали сиз билан болалар адабиёти ҳақида гаплашадиган гапларимиз ниҳоятда кўп, яна бир келасиз, — деб болалар нашрларида ишлаётган барча қаламкашларни узундан узоқ дуо қиладилар.\nДарҳақиқат, Яйра опа 7 йил “Гулхан” журналига, 27 йил эса кичкинтойларнинг севимли нашри “Ғунча”га раҳбарлик қилдилар. Болалар учун кўплаб китоблар ёзди. Бир қатор ҳикоялари бошланғич синф дарсликларига ҳам киритилган. Улар мактаб болалари томонидан севиб ўқилмоқда.\nЯйра Саъдуллаева нафақат болалар адабиётида, балки замонавий ўзбек адабиётида сермаҳсул ижод қилаётган адибадир. У кишининг “Инсон қадри”, “Олтин бахтим”, “Катта ҳовли”, “Нурли ва нурсиз осмон”, “Ярашмаган ялла” китоблари китобхонлар томонидан севиб ўқилмоқда.\nБолажон адибамизни кўпминг сонли мухлислари номидан қутлуғ ёш билан чин дилдан табриклаймиз. Уларга сиҳат-саломатлик, янада улуғ ёшларни тетик ва бардам қарши олишларини тилаб қоламиз.\n“Гулхан” журнали Бош муҳаррири.\nPrevious Кимё кенгликларига талпинган юрак (Академик Тўлқин Миркомилов ёди)\nNext “Ўткан кунлар” ёди


Самарқанд вилоятида кўп миқдорда гиёҳванд ўсимлик ўстираётган шахслар ушланди\nЎзбекистон 10:43 / 25.05.2022 10812\nСамарқанд вилояти ИИБ ахборот хизматининг хабар беришича, вилоят ИИБ ЖҚБ Уюшган жиноятчиликка қарши кураш бўлими ҳамда ДХХ ҳамкорлигида ўтказилган тезкор тадбирда, Паст Дарғом ва Пайариқ туманларида гиёҳвандлик моддаларини етиштириб келаётган жиноий гуруҳ аъзолари қўлга олинган.\nТадбир давомида, Паст Дарғом туманида яшовчи, 1976 йилда туғилган М.А. Жума шаҳридаги цемент сақлаш омборхонасидаги 4 сотих ерда жиноий шериклари: Паст Дарғом туманида яшовчи Х.Б. ҳамда Тошкент шаҳрида яшовчи Р.А. билан биргаликда, 2000 минг тупдан ошиқ марихуана гиёҳвандлик воситаларини парваришлаб келаётгани фош этилган.\nТадбир ўтказилаётган вақтда ноқонуний тарзда гиёҳванд моддаларни ўстириб келаётган йигитлар омборхонани ёқиб юборишган. Орган ходимлари томонидан олов ўчирилгунча у ерда ўстирилаётган марихуананинг катта қисми ёниб кетган. Ёнғиндан 610 туп марихуана сақланиб қолган.\nЯна бир тадбирда, Пайариқ туманида яшовчи А.А. яшаш хонадонида 103 туп кўкнори гиёҳванд ўсимлигини парваришлаб келгани аниқланиб, ҳужжатлаштириб олинган.\nҚайд этилишича, ушбу шахсларга нисбатан Жиноят кодексининг тегишли моддалари билан жиноят иши қўзғатилиб, ҳозирда тергов ҳаракатлари олиб борилмоқда.\n23:35 / 04.07.2022 2031\n23:27 / 04.07.2022 1007\n22:34 / 04.07.2022 2689